title: British American Tobacco

text: Vuonna 2003 BAT osti Ente Tabacchi Italiani (ETI) yhtiön joka on Italian valtion tupakkayhtiö. Tämä hankinta nosti British American Tobaccon toiseksi suurimmaksi tupakkayhtiöksi Italiassa. BAT on myös toiseksi suurin tupakan myyjä Euroopan unionin alueella. Entistä suuremmat liiketoimet tuovat lisää tärkeitä mahdollisuuksia kilpailla ja kasvattaa ETI:n paikallisten brändien ja British American Tobaccon kansainvälisten brändien myyntiä.


title: British American Tobacco

text: BAT pääsi sopimukseen yhdysvaltalaisen kilpailijansa Reynolds Americanin ostosta tammikuussa 2017 yhteensä 49,4 miljardin dollarin kauppahinnalla. Yhtiöt olivat käyneet neuvotteluja Reynoldsin 57,8 %:n osuuden hankinnasta kuukausien ajan. BAT:lla oli jo ennestään ollut Reynoldsin osakkeenomistajana vuodesta 2004. Reynolds oli aiemmin hylännyt BAT:n 47 miljardin dollarin ostotarjouksen marraskuussa 2016.


title: British American Tobacco

text: BAT:n kansainvälisiä brändejä ovat "Dunhill", "Kent", "State Express 555", "Rothmans", "Peter Stuyvesant", "Benson & Hedges", "Winfield", "John Player", "Lucky Strike", "Kool", "Pall Mall" ja "Viceroy". Lisäksi BAT:llä on paikallisia brändejä, esimerkiksi Suomessa "North State".


title: Inna Ilivitzky

text: Inna Ilivitzky (s. 11. syyskuuta 1946 Helsinki) on suomalainen eläinlääkäri ja vasemmistoliittolainen poliitikko. Huhtikuussa 1999 Ilivitzky nousi varasijalta Euroopan parlamenttiin, jossa hän toimi noin kolme kuukautta, kun Outi Ojala luopui paikastaan tultuaan valituksi eduskuntaan maaliskuun 1999 vaaleissa.


title: Inna Ilivitzky

text: Ilivitzky oli ehdolla myös europarlamenttivaaleissa 1999 (14 901 ääntä) ja 2004 (6 531), mutta hän ei tullut valituksi. Nykyisin Ilivitzky toimii Etelä-Suomen läänin läänineläinlääkärinä. Ilivitzky on yksi Vasemmistonaisten puheenjohtajista.


title: Inna Ilivitzky

text: Ilivitzky on tunnettu laajasta kielitaidostaan ja kansainvälisyydestään: hänen vanhempansa olivat Karjalan evakkoja, äiti ortodoksi ja isä juutalainen, ja haastattelussa Ilivitzky on kertonut matkustaneensa jo lapsena ympäri Eurooppaa isän sukulaisten vieraana.


title: Lämpöpuu

text: Lämpöpuu eli lämpökäsitelty puu on lämpömodifioitua puutavaraa, jolla on tavallisen puutavaran ominaisuuksiin verrattuna parempi lahonkestävyys, suurempi lämmöneristävyys ja alhaisempi kosteuseläminen. Sitä käytetään erityisesti puutarharakenteisiin, saunoihin, sekä sisä- ja ulkoverhouksiin. Lämpöpuun erottaa sen ruskeasta väristä ja savumaisesta tuoksusta.


title: Lämpöpuu

text: Lämpökäsittely kestää yleensä noin viisi vuorokautta, jolloin puun lämpötila nostetaan vähitellen lämpötilaan 190-220 °C ja vähitellen lasketaan takaisin normaalilämpötilaan. Prosessin etenemistä säädellään kuuman ilman ja vesihöyryn avulla. Puun rakenne muuttuu, sillä sen sidosaineena toimiva ligniini alkaa hajota ja puusta poistuu vettä sekä uuteaineita kuten pihkaa, terpeenejä ja formaldehydejä. Puun rakenteessa tapahtuvat muutokset riippuvat käsittelyn lämpötilasta, kestosta, lämpötilan noston nopeudesta ja puun kosteuspitoisuudesta. Lisäksi eri puulajit käyttäytyvät lämpökäsittelyssä eri tavoin.


title: Lämpöpuu

text: Suomessa lämpökäsitellään pääosin mäntyä, metsäkuusta, koivua, haapaa, myös tervaleppää, saarnea, lehtikuusta, pyökkiä ja eukalyptusta lämpökäsitellään. Puulajien välisiin eroihin vaikuttavat esimerkiksi puiden solu- ja huokosrakenne, sekä kemiallisten entsyymien määrä.


title: Lämpöpuu

text: Lämpökäsittely vaikuttaa puun kemialliseen rakenteeseen ja sitä kautta puun ominaisuuksiin. Muutos riippuu lämpökäsittelyasteesta.


title: Lämpöpuu

text: Lämpöpuuta voidaan pitää ympäristöystävällisenä, sillä sen valmistusprosessissa käytetään ainoastaan lämpöä ja vesihöyryä. Prosessissa ei käytetä ympäristölle haitallisia kemikaaleja, eikä puuhun lisätä mitään kemikaaleja, kuten painekyllästettäessä. Toisaalta lämpökäsittely vaatii energiaa, jonka tuottaminen aiheuttaa hiilidioksidipäästöjä. Rakennusosan elinkaaren päättyessä lämpöpuu voidaan hyödyntää energiantuotannossa tai hävittää muilla tavoin, kuten normaali puutavara. Tuotannossa syntyy paikallisesti haitallisia kaasuja, kun puuta "poltetaan" eli lämpökäsitellään.


title: Lämpöpuu

text: Käyttökohde riippuu voimakkaasti lämpökäsittelyasteesta. Miedoimmin lämpökäsitellyt puut (alle 190 °C) muuttavat miedosti väriä ja säilyttävät pääosan lujuudestaan, ja muut positiiviset ominaisuudet lisääntyvät hiukan. Voimakkaasti käsitellyt puut (yli 210 °C) menettävät suuren osan lujuudestaan, mutta lahonkesto- ja elämisominaisuudet paranevat huomattavasti. Lämpöpuun käyttökohteita ulkona ovat puutarhakalusteet, terassilaudoitukset, ovet ja ikkunat, rakennusten ulkoverhous, meluaidat, ja puisto- ja leikkikenttärakennelmat. Jatkuvaan vesikosketukseen se ei kuitenkaan sovellu. Sisätiloissa lämpöpuuta käytetään huonekaluihin, lattioihin, erilaisiin tasoihin, sisäverhoukseen ja saunan sisustukseen.


title: Karine Ruby

text: Karine Martine Ruby (4. tammikuuta 1978 Bonneville, Ranska – 29. toukokuuta 2009 Massif du Mont-Blanc, Ranska) oli ranskalainen lumilautailija ja olympiavoittaja. Rubyn laji oli suurpujottelu, jossa hän voitti kaikkien aikojen ensimmäisen lumilautailun olympiakullan Naganossa 1998. Salt Lake Cityssä 2002 hän oli hopealla ja Torinossa 2006 kuudestoista. Hänellä on myös kuusi maailmanmestaruutta.


title: Karine Ruby

text: Ruby kuoli kiipeilyonnettomuudessa Mont Blancilla 31-vuotiaana.


title: Kalium-argon-ajoitus

text: Kalium-argon-ajoitus (K-Ar-ajoitus) on iänmääritysmenetelmä, jolla ajoitetaan vanhoja fossiileja ja kivikerrostumia. Menetelmää käytetään erityisesti vanhojen kaliumpitoisten tulivuoren purkaustuotteina syntyneiden kivien iän määrittämiseen. Muita sopivia kiviä ovat savikivi, kiille ja evaporiitit. Kalium-argon-ajoitus ei sovellu alle 100 000–300 000 vuoden ikäisten kivien ajoittamiseen, sillä kaliumia ei ole nuorissa näytteissä ehtinyt hajota merkittäviä määriä.


title: Kalium-argon-ajoitus

text: Alkuaine kalium (K) esiintyy luonnossa kolmena isotooppina (suluissa osuus luonnon kaliumista): K (92,23%), K (0,0118%), K (6,73%). Radioaktiivinen isotooppi kalium-40 (K) hajoaa puoliintumisajalla 1,3·10 (1,3 miljardia) vuotta ja lopputulos on joko kalsium (Ca) tai argon (Ar). Lopputulosten todennäköisyydet eivät ole yhtäsuuret vaan kaliumatomi hajoaa kalsiumiksi 89,1% ja argoniksi 10,9% todennäköisyydellä. Koska argon on jalokaasu, se pääsee pakenemaan kiviaineksesta niin kauan kuin kiviaines on riittävän kuumaa. Kiviaineksen jäähdyttyä ns. sulkeutumislämpötilan alapuolelle hajoamistuotteena syntynyt argon jää vangiksi siihen, ja tämän vuoksi on mahdollista sanoa, kauanko se on ollut jähmeää. Sulkeutumislämpötila vaihtelee eri mineraalien kesken.


title: Kalium-argon-ajoitus

text: Maasta löydetystä kivestä mitatataan argonin määrä massaspektrometrillä, samoin kaliumin määrä liekkifotometrillä tai atomiabsorptiospektrometrillä. Tällöin kivinäytteen ikä saadaan kaavasta


title: Kalium-argon-ajoitus

text: missä "t" on kaliumin puoliintumisaika, "K" mitattu kaliumpitoisuus ja "Ar" mitattu argonpitoisuus. Erityisesti kannattaa huomata, ettei menetelmän soveltamiseksi ole tarpeen tehdä oletuksia kaliumin alkuperäisestä määrästä.


title: Kalium-argon-ajoitus

text: Yleensä kivessä on alkuperäinen argon-40 -konsentraatio, jolloin luotettavan ajanmäärityksen saamiseksi täytyy konstruoida isokrooni vertaamalla näyteisotooppien konsentraatioita stabiilin argon-36 :n konsentraatioon. Usein voidaan kuitenkin olettaa argonin initiaalisuhteen [Ar/Ar] olleen kiven syntyhetkellä saman 295,5 kuin mitä se on nykyään, jolloin isokrooni on mahdollista konstruoida yhden ainoan näytteen pohjalta.


title: Kalium-argon-ajoitus

text: Kalium-argon-menetelmä on virhelähteille altis niin kuin muutkin radioaktiivisen iänmääritysmenetelmät ja näytteitä on käsiteltävä huolella, varoen niiden altistumista esimerkiksi ilmakehän argonille. Ajoitusmenetelmän soveltaminen tuhoaa tutkittavan kivinäytteen, mikä tuo omia rajoitteitaan sen soveltamiseen.


title: Karl-Gustav Kaisla

text: Karl-Gustav Kaisla (4. lokakuuta 1943 Helsinki – 21. syyskuuta 2012 Helsinki) oli suomalainen jääkiekkoerotuomari. Hän on ansioituneimpia suomalaisia erotuomareita. Hän vihelsi SM-sarjassa ja -liigassa vuosina 1970–1990 peräti 515 ottelua. Hän toimi SM-liigassa myös erotuomarikouluttajana ja otteluvalvojana. Kaisla valittiin urallaan kolme kertaa SM-liigan parhaaksi erotuomariksi ja hän on Suomen Jääkiekkoleijona numero 73.


title: Karl-Gustav Kaisla

text: Kaisla tuomaroi kolmissa MM-kisoissa ja kerran olympialaisissa. Vuoden 1980 talviolympialaisissa hän toimi päätuomarina kuuluisassa ”Miracle on Ice” -ottelussa, jossa Yhdysvallat voitti Neuvostoliiton 4–3.


title: Karl-Gustav Kaisla

text: Kaisla kuoli syyskuussa 2012 vaikean sairauden uuvuttamana, minkä johdosta 22. syyskuuta pelatut SM-liigan sarjapelit aloitettiin hiljaisella hetkellä Kaislan muistoksi.


title: Karl-Gustav Kaisla

text: Karl-Gustavin poika Jan-Erik Kaisla on entinen jääkiekkomaalivahti, joka pelasi Kiekko-Vantaassa kevääseen 2010 asti.


title: Uuno Alanko

text: Uuno Isak Alanko, myös Uno Alanco (12. lokakuuta 1878 Mäntsälä – 24. elokuuta 1964 Helsinki) oli kuvataiteilija ja arkkitehti, kotoisin Mäntsälästä, mutta vaikutti paljon Keski-Suomessa. Hän toimi Suomen Taideyhdistyksen koulun rehtorina vuosina 1923–1939 ja Taidemaalariliiton ensimmäisenä puheenjohtajana. Hän on suunnitellut puisen jugend-talon Lahden Purjehdusseuran paviljongiksi Myllysaareen.


title: Uuno Alanko

text: Uuno Alanko kirjoitti ylioppilaaksi vuonna 1897 ja valmistui Polyteknillisestä opistosta koneinsinööriksi vuonna 1901 sekä arkkitehdiksi vuonna 1905. Tämän ohella hän opiskeli Helsingin yliopiston piirustussalissa vuosina 1903–1905 ja teki sittemmin useita opintomatkoja Ranskaan ja Italiaan. Vuosina 1907–1910 Alangolla oli oma arkkitehtitoimisto Lahdessa. Vuosina 1930–1948 hän toimi mallipiirustuksen ja vesivärimaalauksen opettajana Teknillisessä korkeakoulussa. Alanko sai professorin arvonimen vuonna 1952. Hänen töitään on muiden muassa Helsingin, Imatran, Lahden, Tampereen ja Turun taidemuseoiden kokoelmissa.


title: Evaporiitti

text: Evaporiitit ovat mitä tahansa mineraaleja, joita voidaan löytää vesiliukoisista suolakerrostumista. Ne kuuluvat sedimenttikivilajeihin ja ryhmään kuuluu lähes 100 eri mineraalia. Tyypillisesti evaporiitteja esiintyy entisillä, aikoinaan sulkeutuneilla merialueilla tai aavikko-oloissa, joissa veden haihtuminen on sisäänvirtausta ja sademäärää suurempaa. Jos jostain kerrostumasta löydetään evaporiittia, voidaan päätellä alueen olleen joskus veden vallassa.


title: Evaporiitti

text: Merkittävimpiä evaporiitteja ovat anhydriitti (CaSO), haliitti (NaCl), kalsiitti (CaCO), kipsi (CaSO•2HO), polyhaliitti sekä kaliumin (K) ja magnesiumin suolat. Tyypillisiä ei-merellistä alkuperää olevia, esimerkiksi kuivuneilla syvännealueilla muodostuneita evaporiitteja ovat boraatit (B(O), esimerkiksi booraksi Na[BO(OH)]•8HO), nitraatit ja natriumkarbonaatti (sooda, NaCO).


title: Evaporiitti

text: Haliittiesiintymiä on vakautensa vuoksi pidetty hyvinä ydinjätteiden loppusijoituspaikkoina. Nitraatteja käytetään lannoitteiden ja räjähteiden valmistukseen.


title: Emirates

text: Emirates on Dubain emiraatin omistuksessa oleva Dubaissa, Arabiemiraateissa kotipaikkaansa pitävä lentoyhtiö. Se harjoittaa lentoliikennettä Lähi-idässä, Euroopassa, Afrikassa, Aasiassa ja Pohjois-Amerikassa. Sen päälentokenttänä toimii Dubain kansainvälinen lentoasema (DXB). Emirates SkyCargo on Emiratesin tytäryhtiö.


title: Emirates

text: Emiratesilla on 112 Boeing 777 kohdetta ja 49 Airbus A380 kohdetta.


title: Emirates

text: Yhtiö on useiden jalkapallon huippuseurojen pääsponsori (muun muassa Arsenal, Real Madrid, AC Milan ja PSG).


title: Emirates

text: Emiratesin Airbus A380, maailman suurin matkustajalentokone, on vieraillut kaksi kertaa Helsingissä Moskovassa vallinneiden huonojen sääolosuhteiden takia. Vierailut tapahtuivat 2013 ja 2017.


title: Emirates

text: Lentoyhtiö perustettiin Dubain hallituksen päätöksellä toukokuussa 1985. 25. lokakuuta 1985 se aloitti lentonsa lentämällä Mumbaihin, Delhiin ja Karachiin. Se vuokrasi Airbus A300- ja Boeing 737-300 -lentokoneet PIA:lta, Pakistanin kansainväliseltä lentoyhtiöltä. Ensimmäiset Euroopan kohteet lisättiin kohdelistalle vuonna 1987 ja Lähi-idässä palvelut aloitettiin kesäkuussa 1990.


title: Emirates

text: Vuosina 2004–2005 Emirates jakoi Dubain hallitukselle 368 miljoonaa dirhamia. Dubain hallitus on Emiratesin ainoa omistaja, mutta ei rahoita sitä millään tavalla.


title: Emirates

text: Vuonna 2010 Emirates kuljetti 27,45 miljoonaa matkustajaa, 4,7 miljoonaa matkustajaa enemmän kuin edellisenä vuonna. Maaliskuussa 2010 sillä oli 36 652 työntekijää.


title: Emirates

text: Emiratesin laivasto koostuu tammikuussa 2018 seuraavista koneista:


title: Viewtiful Joe

text: Viewtiful Joe (, "Byūtifuru Jō") on Capcomin Production Studio 4:n kehittämä ja Capcomin vuonna 2003 julkaisema beat 'em up -peli. Peli ja sen jatko-osa ovat ilmestyneet Nintendo GameCubelle ja PlayStation 2:lle. PlayStation 2 -version käännöksen teki Clover Studio.


title: Viewtiful Joe

text: Alun perin "Viewtiful Joe" kuului Capcomin julkistamaan Capcom Fiveen, viiden pelin sarjaan, jonka oli tarkoitus ilmestyä yksinoikeudella GameCubelle. Kuten useimmat muutkin Capcom 5:n peleistä, myös "VJ" käännettiin lopulta PlayStation 2:lle.


title: Viewtiful Joe

text: "Viewtiful Joe" on sivuttainvierivä cel-shading-grafiikalla toteutettu beat 'em up. Cel-shading-grafiikat antavat pelille omaleimaisen sarjakuvamaisen ilmeen. Muutoin peli on melko suoraviivainen toimintapeli, jossa juostaan läpi kenttien ja tuhotaan eteen tulevat viholliset. Jokaisen kentän lopussa on loppuvastus.


title: Viewtiful Joe

text: Pelin pohjimmainen idea on taistella mahdollisimman tyylikkäästi. Joen supervoimia voi kehittää pisteillä (V-points) joita ansaitaan onnistuneella liikesarjojen ja VFX-voimien käytöllä. Kahlattavana on useita vaihtelevanpituisia kenttiä, ja vaikeustasoja löytyy neljä: "kids", "adults", "V-rated" sekä "Ultra V-rated".


title: Viewtiful Joe

text: Joen perusliikkeisiin kuuluvat hyppy + tuplahyppy, väistöliikkeet ylös ja alas, lyönti ja potku. Torjumista ei ole, joten viholliset on väistettävä. Lisäksi Joella on käytössään V-Watch -niminen ranneke, jonka avulla hän saa kolme erilaista VFX Power- eli Viewtiful Effects -voimaa. VFX-voimien käyttäminen kuluttaa VFX-mittaria, jonka kuluessa loppuun Joe on hetken aikaa tavallinen itsensä kunnes osa mittarista on jälleen täyttynyt. Normaalissa tilassa Joe ottaa vahingon kaksinkertaisena ja menettää kykynsä tuplahyppyyn sekä VFX-voimiin.


title: Viewtiful Joe

text: VFX-voimia käytetään taisteluiden lisäksi myös pelin pulmien selvittämiseen. Jokaista voimaa tai niiden yhdistelmiä tarvitaan ainakin kerran pelin esteiden selvittämiseksi.


title: Viewtiful Joe

text: Slow hidastaa aikaa hieman Matrix-elokuvien hengessä. Joen reaktionopeus sekä iskujen ja potkujen voima kasvaa. Hidastuksen aikana Joe väistää useimmat luodit ja iskut huolimatta siitä onnistuuko pelaaja siinä vai ei. Hidastusta voi käyttää myös esimerkiksi erilaisten pommien ja ohjusten räjähdysvoiman ja -laajuuden kasvattamiseen.


title: Viewtiful Joe

text: Mach speed nopeuttaa aikaa jolloin Joe liikkuu supernopeasti. Nopeutusefektin aikana Joe jättää ruutuun useita jälkikuvia itsestään lyöden ympärillä kuhisevia vihollisia ja esineitä. Lisäksi hän syttyy liekkeihin ja on näin vahingoittumaton tulelle. Nopeutusefektiä voi käyttää pulmissa esimerkiksi vesisäiliön nopeaan täyttymiseen.


title: Viewtiful Joe

text: Zoom on lähikuva, joka kasvattaa Joen hyökkäysten voimaa. Viholliset hänen ympärillään jähmettyvät paikoilleen hämmästyttävän tyylikkyyden voimasta. Lyöminen muuttuu nopeaksi iskusarjaksi ja potkuhyökkäys tehokkaaksi kierrepotkuksi. Hyppääminen sinkoaa kierivän Joen ilmaan.


title: Viewtiful Joe

text: Kahta VFX-voimaa voi käyttää yhtä aikaa, mutta tämä kuluttaa kaksinkertaisen määrän VFX-mittaria. Yhdistelmät ovat joko Slow ja Zoom, tai Mach ja Zoom.


title: Viewtiful Joe

text: Jokaisen osion jälkeen Joelle voi ostaa kentistä saaduilla pisteillä uusia voimia. PlayStation 2 -versiossa voi myös pelata Dantella ("Devil May Cry") pelin läpäisyn jälkeen.


title: Viewtiful Joe

text: Joe on tavallinen toimintaelokuvia ja supersankareita rakastava nuori mies, joka on eräänä päivänä treffeillä tyttöystävänsä Silvian kanssa. He katsovat elokuvateatterissa Joen suosikkia, Captain Blue -supersankarileffaa, kunnes valkokangas yllättäen herää henkiin ja Silvia kaapataan elokuvan sisään (Movieland). Joe säntää pelastamaan häntä ja joutuu itsekin Movielandiin. Hän saa idoliltaan ja opettajaltaan Captain Bluelta V-Watch -nimisen esineen, jonka avulla hänestä tulee supersankari "Viewtiful Joe". Joen tehtävänä on päästä Silvian kaapanneen "Jadow" 'n, pelin pääkonnien muodostaman ryhmän jäljille.


title: Viewtiful Joe

text: SankaritJadowPeli sisältää useita viittauksia japanilaisiin 1970-luvun tokusatsu-toimintasarjoihin (tokusatsu = special effects = erikoistehosteet), erityisesti Shotaro Ishinomorin luomiin "Kamen Rider" - ja "Kaiketsu Zubat" -sarjoihin.


title: Martti Siisiäinen

text: Martti Eino Juhani Siisiäinen (s. 6. kesäkuuta 1948 Rautjärvi) on Jyväskylän yliopiston sosiologian laitoksen professori ja tutkija. Siisiäisen tutkimus on keskittynyt lähinnä kolmannen sektorin ja yhdistysten sosiologiseen tutkimiseen. Siisiäisen kiinnostuksen kohteina ovat olleet myös sosiaalisen pääoman erilaiset tulkinnat sekä kuntien ja kansalaisyhteiskunnan suhde toisiinsa. Hänet tunnetaan tuotteliaana kansalaisyhteiskunnan tutkijana.


title: Jim Shea

text: Jim Shea -nimisiä henkilöitä:


title: Espanjan asevoimat

text: Espanjan asevoimat () jakautuu seuraaviin puolustushaaroihin:Myös puolisotilaallinen Guardia Civil on osa asevoimia. Kaikki ovat Espanjan puolustusministeriön alaisia, ja Guardia Civil myös sisäministeriön. Asevoimien ylipäällikkönä toimii Espanjan kuningas, tällä hetkellä Felipe VI.


title: Espanjan asevoimat

text: Espanjassa ei ole nykyään yleistä asevelvollisuutta maan siirryttyä ammattiarmeijaan vuonna 2002. Espanja on ollut Naton jäsen vuodesta 1982. Asevoimien kokonaisbudjetti vuonna 2003 oli 9,9 miljardia dollaria, joka on 1,1 prosenttia maan bruttokansantuotteesta.


title: Signmark

text: Signmark (oikealta nimeltään Marko Vilhelm Vuoriheimo, s. 26. kesäkuuta 1978 Helsinki) on kuuro rap-artisti, joka kuvailee tuotantoaan kevyeksi, kantaa ottavaksi bilemusiikiksi. Viittomakielisessä perheessä kasvaneen Vuoriheimon mukaan yhteiskunnan ei tulisi kohdella kuuroja vammaisina vaan kielivähemmistönä, jolla on oma kulttuurinsa ja historiansa. Vuoriheimo on koulutukseltaan kasvatustieteiden maisteri, ja hän toimi vuoteen 2009 asti viittomakielen lehtorina Humanistisessa ammattikorkeakoulussa, mutta nykyään hän toimii yrittäjänä.


title: Signmark

text: Vuoriheimo aloitti musiikin teon vuonna 2004, mutta runoja hän on viittonut lapsesta saakka, kuten myös kääntänyt lauluja viittomakielelle. Esiintyessään Signmark viittoo rytmikkäästi, sillä viittomakielisessä räppäyksessä loppusoinnut ovat samankaltaisia käsimuotoja ja viittomia. Ne vastaavat puhutun kielen riimejä. Bassot ovat kuurolle räppärille tärkein elementti, sillä ne auttavat seuraamaan musiikin kulkua ja rytmittämään laulua. Ilmeet tukevat viittomakielistä ilmaisua ja improvisaatio on olennainen osa pakettia.


title: Signmark

text: Signmarkin esikoisalbumi "Signmark" julkaistiin 29. marraskuuta 2006. Albumi sisältää musiikkia CD:llä ja viittomakielisiä musiikkivideoita DVD:llä. Ensimmäisellä levyllä on kahdeksan laulua, ja niistä moni käsittelee Suomen viittomakielisten historiaa, kulttuuria ja oikeuksia. Laulut ovat viitotulta muodoltaan vapaita, vaikka puhekieliset versiot ovat loppusoinnullisia. Signmarkin tavoitteena on saada seuraavalle levylleen enemmän loppusoinnullista viittomakielistä laulua.


title: Signmark

text: Signmark oli ehdokkaana Suomen edustajaksi vuoden 2009 Eurovision laulukilpailuun. Signmark voitti alkukarsinnat 23. tammikuuta 2009 kappaleella "Speakerbox", jonka hän esitti yhdessä Osmo Ikosen kanssa. Äänistä hän sai tuolloin 46,5 prosenttia. Karsintojen finaalissa 31. tammikuuta Signmark sijoittui toiselle sijalle ja voittajaksi tuli Waldo’s People. Äänistä Signmark sai 41,2 prosenttia.


title: Signmark

text: Alkuperäinen Signmark-yhtye hajosi toukokuussa 2009. Sittemmin Signmark on sooloartistina allekirjoittanut levytyssopimuksen kansainvälisen Warner Music -levy-yhtiön kanssa. Näin Signmarkista tuli ensimmäinen kuuro, joka on tehnyt sopimuksen kansainvälisen levy-yhtiön kanssa. Signmarkin toinen levy "Breaking the Rules" julkaistiin 21. huhtikuuta 2010. Amerikkalaissyntyinen Brandon Bauer laulaa ja räppää englanniksi.


title: Signmark

text: Alexander Stubb nimitti Vuoriheimon 24. syyskuuta 2010 Ulkoministeriön erityisedustajaksi, jossa toimessa hän kiertää maailmalla esiintymässä ja puhumassa vammaisten oikeuksista eri foorumeissa.


title: Metallin pursotus

text: Metallin pursotuksella tarkoitetaan prosessia, jossa metalliaihio puristetaan reiän läpi. Prosessissa reiän muoto kopioituu pursotettuun materiaaliin. Myös muoveja pursotetaan, ja prosessi on analoginen metallurgisen pursotusprosessin kanssa: tällöin käytetään termiä ekstruusio eli suulakepuristus.


title: Metallin pursotus

text: Puristettavat metallit ovat joko valanteita tai jauheita. Lähes kaikkia teknisiä metalleja voidaan pursottaa. Kuluttajille tuttu esimerkki pursotetusta metallituotteesta on alumiiniprofiili jota käytetään mm. kasvihuoneiden runkojen valmistuksessa.


title: Metallin pursotus

text: 1970-luvulle asti kaikki metallipursottimet olivat joko vesi- tai öljyhydraulisia puristimia. Nämä puristimet toimivat panosprosessina, missä pursotteen yksikköpaino saattaa olla useita tonneja. Tyypillinen pöllikoko on 50–700 kg.


title: Metallin pursotus

text: Jatkuvatoimisia puristimia on myös kehitetty, näistä tunnetuimpia ja toimivimpia ovat Jade Claw- ja Conform -menetelmä.


title: Metallin pursotus

text: Jade Claw -menetelmä perustuu kahteen telaketjuun, joilla ainestanko painetaan työkalun läpi. Menetelmällä onnistuttiin tekemään laboratoriomittakaavan tuotantoa, mutta siitä ei koskaan tullut kaupallista menestystä.


title: Metallin pursotus

text: Conform menetelmässä aihiona on metallitanko tai metallijauhe. Tangon paksuus on halkaisijaltaan 8 – 25 mm, tangon pituutta ei ole rajoitettu. Laitteisto koostuu pursotuspyörästä, painorullasta ja työkaluasetelmasta, joka on tuettu takapuristimella vasten pursotuspyörää. Aihiotanko painetaan painorullalla purstuspyörässä olevaan uraan. Pursotuspyörä pyörii ja kuljettaa metallin työkaluasetelmalle, missä uraan upotettu vaste pysäyttää ja kääntää pursotettavan materiaalin pois pursotuspyörältä. Materiaalin sisäinen leikkautuminen nostaa pursotettavan materiaalin lämpötilan ja siihen kohdistuvan paineen niin korkeaksi, että metalli on viskositeetiltaan muovailuvahamaista ja siten plastista.


title: Metallin pursotus

text: Conform pursotus on UKAEAn kehittämä ja patentoima menetelmä. Menetelmää oli alun perin tarkoitus käyttää uraanitankojen pursotukseen. Uraani oli kuitenkin liian lujaa ja haurasta pursotettavaksi tällä menetelmällä, mutta muiden plastisimpien metallien purostus onnistui hyvin. 1980-luvulla UKAEA antoi lisenssin kahden kaupallisen yrityksen; BWE Ltd. ja Holton Machinery Ltd.:n käyttöön, jotka käynnistivät kaupallisen laitevalmistuksen. Menetelmää käytetään huomattavassa määrin alumiinin ja kuparin pursottamiseen.


title: Ortopedia

text: Ortopedia on luu- ja tukielinsairauksiin erikoistunut kirurgian ja lääketieteen ala. Ortopedian alalla suoritetaan luu- ja tukikudossairauksien tutkimusta ja hoitoa kirurgisesta näkökulmasta.


title: Ortopedia

text: Ortopedian alalle kuuluvat nivelten, luiden, lihasten, nivelsiteiden ja rustopintojen leikkaukset. Tyypillisiä toimenpiteitä ovat nivelten tähystykset, murtumien korjausleikkaukset ja kipsaukset, välilevypullistumien hoito, nivelsiteiden korjausleikkaukset sekä lonkkien ja polvien keinonivelleikkaukset.


title: Ortopedia

text:
Ortopedia ja traumatologia on Suomessa lääketieteen erikoisala, johon kuuluu ortopedian lisäksi myös traumatologian eli vammojen ja akuuttien tilanteiden kirurginen hoito, joka on usein päivystysluonteista.
Ortopedian ja traumatologian erikoisala on suurin kirurgian ala Suomessa, sillä 40 prosenttia kaikista tehtävistä kirurgisista toimenpiteistä kuuluvat kyseiseen erikoisalaan. Ortopediaan ja traumatologiaan erikoistuminen kestää kuusi vuotta.


title: Ortopedia

text:
Ensimmäinen ortopedinen sairaala perustettiin Ranskassa vuonna 1780. Se erikoistui lasten luurangon epämuodostumiin. Kipsin käyttö luunmurtumien tukemiseen keksittiin vuonna 1851 Pariisissa.
Monet ortopediset keksinnöt ovat liittyneet sotavammojen hoitoon. Lastan käyttö ja veto (vahingoittuneen raajan tukeminen kannatustelineeseen) kehittyivät ensimmäisen maailmansodan aikana. Lonkkaproteesit keksittiin Englannissa 1960-luvulla.


title: Yūko Arimori

text: Yūko Arimori (, s. 17. joulukuuta 1966 Okayama, Japani) on japanilainen kestävyysjuoksija.


title: Yūko Arimori

text: Arimori voitti hopeaa Barcelonan olympialaisten maratonilla vuonna 1992. Atlantan olympialaisissa 1996 hän sijoittui pronssille Fatuma Roban ja Valentina Jegorovan jälkeen.


title: Bauhaus (yhtye)

text: Bauhaus oli vuonna 1978 Northamptonissa perustettu englantilainen rock-yhtye. Yhtye otti nimensä saksalaiselta Bauhaus-taidesuuntaukselta ja käytti alun perin nimeä Bauhaus 1919, mutta luopui hyvin pian vuosiluvusta. Bauhaus yhdisteli musiikissaan useita vaikutteita (muun muassa punkista ja glam rockista) luoden samalla omanlaistaan synkkää mutta energistä post-punkia. Yhtye hajosi vuonna 1983 julkaistuaan neljä täyspitkää studioalbumia, mutta palasi esiintymislavoille vuonna 1998 menestyksekkäällä paluukiertueella.


title: Bauhaus (yhtye)

text: Bauhausin vuonna 1979 ilmestynyttä ensisingleä "Bela Lugosi's Dead" pidetään myös ensimmäisenä goottirock-levynä. Yhtyeen vaikutus goottirockin kehitykseen on ollut merkittävä ja se onkin säilynyt yhtenä gootti-skenen suosituimmista yhtyeistä.


title: Pallotähtitiede

text: Pallotähtitiede on tähtitieteen ala, joka tutkii muun muassa taivaankappaleiden paikkoja ja näennäistä liikettä taivaanpallolla, niiden paikanmääritystä, havaintovirheitä, ja taivaanpallon liikkeeseen liittyviä asioita, kuten ajanlaskua.


title: Pallotähtitiede

text: Pallotähtitieteen osa-alueita ovat mm.


title: Hans Albers

text: Hans Philipp August Albers (22. syyskuuta 1891 Hampuri – 24. heinäkuuta 1960 Kempfenhause, Berg, Ylä-Baijeri) oli saksalainen teatteri- ja elokuvanäyttelijä sekä laulaja, lempinimeltään ”Der blonde Hans” (”vaalea Hans”). Hänen tyypillinen roolihahmonsa oli vanhahko mies sadetakissa ja merimieslakissa soittamassa haitaria ja laulamassa. Hänen tunnetuin laulunsa on ”Auf der Reeperbahn nachts um halb eins” (Reeperbahnilla puoli yksi yöllä”), josta tuli St. Paulin kaupunginosan epävirallinen tunnussävelmä.


title: Valentina Jegorova

text: Valentina Mihailovna Jegorova (, s. 16. helmikuuta 1964 Morgaušin piirin Izderkinon kylä, Tšuvassia) on venäläinen kestävyysjuoksija.


title: Valentina Jegorova

text: Jegorova saavutti ensimmäisen arvokisamitalinsa sijoittumalla hopealle yleisurheilun EM-kilpailujen 1990 maratonjuoksussa. Barcelonan olympialaisissa 1992 hän voitti olympiakultaa ennen Yuko Arimoria ja Lorraine Molleria. Vuonna 1995 hän voitti puolimaratonin maailmanmestaruuden. Atlantan kesäolympialaisissa 1996 hän joutui antautumaan maratonilla Fatuma Roballe, mutta saavutti olympiahopeaa.


title: Leon Battista Alberti

text: Leon Battista Alberti (14. helmikuuta 1404 Genova – 25. huhtikuuta 1472 Rooma) oli italialainen taidemaalari, runoilija, kielitieteilijä, filosofi, muusikko, arkkitehti ja kaiken kaikkiaan renessanssinero.


title: Leon Battista Alberti

text: Alberti syntyi firenzeläisen aatelissuvun aviottomana lapsena maanpaossa Genovassa. Hän toimi paavin sihteerinä opiskeltuaan lakia Padovassa ja Bolognassa vuoteen 1432 asti. Hän toimi arkkitehtina Ferrarassa, Firenzessä, Mantovassa, Riminissä, Roomassa ja Urbinossa.


title: Leon Battista Alberti

text: Firenzessä hän tutustui Donatelloon ja muihin sen ajan taiteilijoihin. Hän laati kirjan maalaustaiteesta, "Della Pittura" (1436), joka sisälsi ensimmäiset kuvaukset perspektiivistä, mm. keskeisperspektiivin matemaattisen kuvauksen ja ns. Albertin ikkunan, joka oli perspektiivipiirtämiseen tarkoitettu kartesiolainen matriisi.


title: Leon Battista Alberti

text: Kattavassa teoksessaan "De re aedificatoria" (1452) Alberti kuvaa arkkitehtuurin teoriaa. Albertin tunnetuimpia töitä ovat antiikista vaikutteita saanut "Pyhän Fransiskuksen kirkko" Riminissä, "Palazzo Rucellai" Firenzessä ja "Sant'Andrean" kirkko Mantovassa, jossa oli uraauurtava julkisivu ja pohjapiirros.


title: Leon Battista Alberti

text: Humanistina Alberti korosti taiteiden järkeen ja tieteesenpohjautuvaa luonnetta. Hän luopui uskonnollisesta symboliikasta ja haki ihanteensa klassisesta maailmasta.


title: Dune II

text: Dune II: Battle for Arrakis (pohjois-amerikassa nimellä Dune II: The Building of a Dynasty) on Dyyni-kirjasarjaan pohjautuva tietokonepeli, jonka julkaisi Westwood Studios vuonna 1992. Peliä varten luotiin uusi "huone" , "Ordos", jota ei ole kirjoissa tai niihin pohjautuvassa elokuvassa.


title: Dune II

text: Vaikkakaan peli ei ollut ilmestyessään ensimmäinen lajityyppinsä strategiapeli, sen pelimekaniikka loi vankan pohjan tuleville seuraajilleen. Tämän vuoksi Dune II onkin nykyaikaisen reaaliaikaisen strategiapelin kantamuoto. Myöhemmät saman lajityypin pelit erosivat merkittävästi "Dune II:sta". Pelin toiminta-ajatus yhdisti kevyttä strategiaa ja reaaliaikaista joukkojen liikuttelua.


title: Dune II

text: Pelistä julkaistiin uusintapainos nimellä Dune 2000 vuonna 1998.


title: Dune II

text: "Corrino"n huoneen keisari Frederick IV esittää haasteen kolmelle huoneelle ("Atreides, Harkonnen ja Ordos"), jossa jokaiselle annetaan mahdollisuus louhia kallisarvoista "rohtoa", jota tavataan vain "Arrakis"-planeetalta. Heille ei aseteta mitään ennalta määrättyjä rajoja tai toimintamenetelmiä. Eniten rohtoa toimittava huone saa planeetan hallintaansa. Sota rohdosta alkaa huoneiden saavuttua planeetalle.


title: Dune II

text: Pelaaja asetetaan valitsemansa huoneen sotilasjohtoon. Ensimmäisien tehtävien tavoitteena on louhia rohtoa, perustaa tukikohtia Arrakiksen valtaamattomille alueille ja puolustaa niitä. Pelin edetessä pelaajan täytyy hyökätä muiden huoneiden tukikohtiin ja vallata lisää alueita. Kun suurin osa alueista ovat pelaajan hallinnassa, muut huoneet liittoutuvat yhteistä vihollistaan vastaan.


title: Dune II

text: Jokaisella ryhmittymällä on oma henkilökohtainen neuvonantajansa, jotka esittelevät pelin tehtävien tavoitteet ja antavat tarvittaessa vinkkejä pelaajalle. Neuvonantajien kommentit kuvastavat valitun huoneen aatetta ja toimintatapoja. Pelin edetessä myös pelaajalle annetaan käyttöön valitun huoneen erikoiskalustoa, rakennuksen tai yksikön muodossa.


title: Dune II

text: Voimakas Harkonnenien suku on kotoisin teollistuneelta ja pahasti saastuneelta Giedi Prime -planeetalta. He ovat Atreidesin suvun verivihollisia ja terroriin luottava ryhmittymä. Suku nojaa raskaaseen ja tulivoimaiseen kalustoon. Harkonennien yhteiskunta perustuu riistoon ja sortamiseen.


title: Dune II

text: Jalo Atreidesin suku on kotoisin merelliseltä Caladan-planeetalta ja he ovat vannoneet hävittävänsä Harkonnenin suvun maan tasalta. He painottavat enemmän erikoisyksiköiden voimaan, kuten ääniaaltotankkiin ("Sonic Tank").


title: Dune II

text: Ordos on kotoisin jäiseltä Sigma Draconis -planeetalta ja on kaupankäyntiin keskittynyt suku. Suvulla on monia erikoisyksiköitä ja he painottavat nopeutta tulivoiman kustannuksella, mutta juuri tulivoiman puuttuessa tämä ryhmittymä on ehkäpä pelin haasteellisin.


title: Dune II

text: Pelin vaikutus koko strategiagenreen on huomattavaa, sillä se loi periaatteessa täysin uuden lajityypin. Vaikkakaan kaikki sen piirteet eivät olleet vielä esillä, pelin näkemykset resurssien keräämisestä tuotannon rahoittamiseksi, tukikohtien rakentamiseksi ja sotajoukkojen käskyttämisestä tekivät siitä niin ainutlaatuisen pelin, jota jäljiteltiin myöhemmin Blizzardin kuulussa Warcraft-pelissä. Peli myös teki tietä Westwoodin suositulle Command & Conquer -pelisarjalle.


title: Vuorikiipeily

text: Vuorikiipeily on harrastus ja urheilulaji, jossa kiivetään vuoren rinteitä, seinämiä ja harjanteita pitkin. Tavoitteena on usein huippu, mutta se voi myös olla seinämän, harjanteen tai pilarin yläosa eli tietyn reitin nouseminen.


title: Vuorikiipeily

text: Vuorikiipeilijöiden tavoittelemia kilpailullisia saavutuksia ovat olleet


title: Vuorikiipeily

text: Tärkeintä ovat kuitenkin kunkin omat tuntemukset, omat uudet saavutukset ja onnistumisen ilo riippumatta reittien yleisistä vaikeusasteista.


title: Vuorikiipeily

text: Ensimmäinen suomalainen vuorikiipeilijä oli Matti A. Jokinen. Ensimmäisinä suomalaisina Himalajan 8 000 metrin korkuisille vuorille yrittivät Harry Hakomäki ja Paavo Saarela nousten 1991 Karakorumilla 8 048 metrin korkuisella Broad Peak -vuorella 7 800 metrin korkeuteen. Tunnetuin nykyinen suomalainen Himalajan vuorikiipeilijä on Veikka Gustafsson. Maailman tunnetuin lienee Edmund Hillary, joka kävi ensimmäisenä Mount Everestillä.


title: Vuorikiipeily

text: Ranskalainen tiedemies Horace Bénédict de Saussure ideoi Mont Blanc -vuoren valloituksen luvaten siitä huomattavan palkinnon. Vuorikiteiden keräilijä, myöhemmin vuorioppaana toiminut Jacques Balmat sekä Chamonixin kylälääkäri Michel Paccard nousivat Länsi-Euroopan korkeimman vuoren huipulle 1786.


title: Vuorikiipeily

text: Alppien yli 4 000 metriä korkeille huipuille nousivat 1800-luvulla lähinnä englantilaiset, joilla oli apunaan sveitsiläisiä ja ranskalaisia vuorioppaita. Tämä vaihe huipentui Edward Whymperin johtamaan Matterhornin valloitukseen 1865.


title: Vuorikiipeily

text: Toisessa vaiheessa näille korkeille vuorille pyrittiin kiipeämään uusia entistä vaikeampia reittejä pitkin. 1800-luvulla yrityksissä kunnostautui erityisesti englantilainen Albert F. Mummery. Hän oli ensimmäisten joukossa kiipeämässä Himalajalle, mutta menetti henkensä 1895 yrittäessään nousta 8 125 metrin korkuiselle Nanga Parbatille.


title: Vuorikiipeily

text: 1900-luvun alkupuolella saksalainen Hans Fiechtl kehitti Fiechtl-haan, jonka voi lyödä kiinni kallionhalkeamaan ja siten varmistaa etenemisen. Käyttämällä sitä tukipisteenä voitiin nousta entistä vaikeammille kohteille. Saksalainen Hans Dûlfer oli ensimmäisiä, joka kehitti köysitekniikkaa noustessaan 1910-luvulla Totenkirchl -länsiseinämän ja Fleischbank -itäseinämän, jotka ovat tunnettuja köysipoikkikuluistaan. Hänen nimiinsä on laitettu myös köyden varassa laskeutuminen kiertämällä köysi kulkemaan reiden alta poikki rinnan ja olkapään yli selkäpuolelle. Tekniikka oli käytössä aina 1970-luvulle asti, jolloin niin sanotun kahdeksikon ja Sticht-levyn (josta myöhemmin kehitetty tuubi eli ATC) sekä valjaiden avulla laskeutuminen sujui aikaisempaa selvästi helpommin ja turvallisemmin.


title: Vuorikiipeily

text: Saksalainen Emil Solleder vei 1920-luvulla uudet tekniikat yhä suuremmille seinämille. Hän nousi Dolomiiteilla Furchettan ja Civettan pohjoisseinämät sekä Sass Maor -itäseinämän. 1930-luvulla uusista ensinousuista käytiin jopa kilpailua, ja politiikkakin sekaantui toimintaan Adolf Hitlerin luvattua Berliinin olympialaisiin kultamitalit Eigerin 1 800 metriä korkean pohjoisseinämän nousijoille. Vuosikymmenen suuria nimiä olivat italialaiset Emilio Comici, jonka johdolla 1931 noustiin Cima Granden ulkoneva pohjoisseinämä käyttäen yritykseen huomattava määrä hakoja, sekä Riccardo Cassin, jonka vaativin ensinousu oli Grandes Jorasses Walker-pilari 1938, ja saksalainen Anderl Heckmair, jonka johdolla samana vuonna noustiin Eiger-pohjoisseinämä.


title: Vuorikiipeily

text: 1930-luvun puolivälissä tehtiin tärkeä varustekeksintö, kun italialainen Vitale Bramani valmisti ensimmäiset kiipeilymonoihin kiinnitettävät kumiset nappulapohjat (Vibram). Siihin asti kiipeilijät olivat käyttäneet esimaastossa, lumessa ja jäällä liikkuessaan monoja, joiden pohjassa oli metalliset limaskit (Tricouni). Kallioisten osuuksien tullessa eteen oli jalkoihin vaihdettava kevyemmät kiipeilyjalkineet, joiden pohja oli valmistettu hampusta tai huovasta.


title: Vuorikiipeily

text: Englantilaiset olivat 1920-luvulla tehneet useita retkikuntia maailman korkeimmalle (8 848 m) vuorelle Mount Everestille. Pisimmälle pääsi E. F. Norton aina 8 570 metrin korkeuteen, ilman happilaitetta. Sama retkikunta päättyi siihen, kun George Mallory ja Andrew Irvine katosivat vuoren rinteelle viimeisessä yrityksessään. On mahdollista, että he kävivät vuoren huipulla asti.


title: Vuorikiipeily

text:
Vuosina 1929 ja 1931 saksalaiset yrittivät Paul Bauerin johdolla uskomattoman sitkeästi nousta 8 597 m korkealle Kangchenjungalle sen pitkää itäistä harjannetta myöten. Saksalaiset yrittivät useaan otteeseen myös Nanga Parbatille Willy Merklin johdolla. He kokivat Himalajan historian pahimmat takaiskut: vuonna 1934 moni kiipeilijä menetti henkensä, ja vuonna 1937 kokonainen leiri jäi jäävyöryn alle. Vuoren nousuhistoriasta oli tullut pelottava: kaikkiaan 31 kuollutta. 1930-luvulla amerikkalaiset yrittivät kahdesti Karakorumin korkeimmalle 8 611 metrin huipulle, mutta turhaan, eivätkä hekään välttyneet ihmismenetyksiltä.
1950 noustiin ensimmäisen kerran yli 8 000 metrin vuorelle, kun ranskalaiset Maurice Herzog ja Louis Lachenal nousivat Annapurnalle.


title: Vuorikiipeily

text: Sveitsiläisten retkikunta yritti keväällä ja syksyllä 1952 sitkeästi Mount Everestin valloitusta sen etelän puolista rinnettä (pohjoinen sivusta oli Kiinan sulkema), jolloin Raymond Lambert ja šerpa Tenzing Norkay olivat onnistumaisillaan noustuaan noin 8 600 metrin korkeuteen. Seuraavana keväänä englantilaiset järjestivät sotilaallisesti johdetun (eversti Sir John Hunt) suurretkikunnan, jolla oli käytössään tekniikan kehittämät uusimmat laitteet, kuten pitkät alumiinitikkaat. Kauan tavoitellulle huipulle nousivat 29. toukokuuta 1953 uusiseelantilainen Edmund Hillary ja šerpa Tensing.


title: Vuorikiipeily

text: Samana vuonna itävaltalainen Hermann Buhl nousi Nanga Parbatille. Hän kiipesi kaksi viimeistä päivää yksin ilman happilaitetta ja yöpyi ilman telttaa huipun tuntumassa. Vuonna 1954 italialaisten retkikunta onnistui valloittamaan K2-vuoren, ja korkeimmalle kohdalle nousivat Lino Lacedelli ja Achille Compagnoni.


title: Vuorikiipeily

text:
Pohjois-Amerikassa tunnetuin kalliokiipeilyalue on Yosemiten kansallispuisto, jossa 1930-luvulta lähtien kiipeiltiin hakoja käyttäen ja jonne tehtiin myöhemmin useita maailman vaikeimpia nousureittejä, erityisesti El Capitan -seinämälle. Teknisen kiipeilyn tunnetuin edustaja oli Royal Robbins. Yosemitessä parannettiin perinteistä hakamallia valmistamalla haat kovametallista. Varsin erikoinen oli tyyli kiinnittää yhdysköysi vatsan ympärille useana lenkkinä.
Alpeilla alkoi kiivas keskustelu vuonna 1958, jolloin kaksi saksalaista ja kaksi itävaltalaista porasivat hakoja kallioon noustessaan Cima Granden pohjoisseinämän uutta aikaisempaa vaikeampaa reittiä pitkin. Tämä menetelmä tuomittiin jyrkästi pitkäksi aikaa, mutta myöhemmin porahaat kehittyivät nopeammiksi asentaa ja luotettaviksi, ja ne korvasivat perinteiset haat lähes kokonaan.


title: Vuorikiipeily

text: Vuorikiipeilijät harjoittelivat tekemällä vuoristonousuja, mutta myös hiomalla tekniikkaansa ja kartuttamalla voimiaan kiipeilemällä pikku kallioilla ja isoilla kivillä ja lohkareilla. Tunnetuin tällaisista paikoista sijaitsee Ranskassa Fontainebleaun metsässä. Suomessa oli jo 1950-luvulla harjoittelupaikkana Taivaskallio. Tällainen kiipeilymuoto on nimeltään boulderointi ja kuuluu nykyisin osana kilpakiipeilyyn.


title: Vuorikiipeily

text: 1950–1980-luvuilla varusteet kehittyivät isoin askelin. 1955 tuli Edelrid-tehtaalta ensimmäinen ydinmantteliköysi, 1960-luvun alussa Pierre Allain alumiiniset sulkurenkaat alkoivat korvata painavat ja heikot rautakarabiinit, ja 1970-luvulla kehitettiin valjaat, joihin kiipeilijöitä yhdistävä köysi kiinnitettiin siihen astisen rinnan ympärille sitomisen sijaan. Samoihin aikoihin tulivat käyttöön varmistuslaitteet, eikä köydellä varmistaminen enää tapahtunut kuten ennen kiertämällä köysi selän takaa ja pitämällä kummaltakin puolelta siitä käsin kiinni. Keksittiin kallion halkeamiin pantavat alumiiniset vaijerikiilat sekä hiukan myöhemmin jousitoimiset mekaaniset kiilauslaitteet (Friend, Camalot). Vibram-pohjaiset kiipeilykengät vaihtuivat kevyisiin jalkaa tiukasti myötäileviin kiipeilytossuihin, joiden pohja on sileää mustaa kumia.


title: Vuorikiipeily

text: Kun 1980-luvulla alkoi ilmestyä kiipeilyyn tarkoitettuja sisähalleja, jolloin tehokas ja ympärivuotinen harjoittelu tuli mahdolliseksi, alkoi kiipeilytekniikka ja -taito kehittyä pitkin harppauksin. 1970-luvulle asti oli normaalia kiivetessä käyttää hakoja ja kiiloja tukipisteinä ja otteina ja myös niin sanotussa teknisessä kiipeilyssä käytettävien jalkalenkkien kiinnistyspisteinä. Alaa valtasi uusi kiipeilytyyli, täysin vapaa kiipeily (Red point, Rotpunkt). Siinä ei ollut kyse uudesta keksinnöstä, sillä vapaata kiipeilytyyliä oli sovellettu jo 1920-luvulla Saksan itäosassa Dresdenin lähellä olevilla Elbsandsteingebirge-kalliotorneilla. 1980-luvulla tuli kiipeilylajeihin mukaan myös uusi urheilumuoto kilpakiipeily.


title: Vuorikiipeily

text: Kun korkeissa vuoristoissa kaikki merkittävät huiput oli noustu, tuli muotiin niiden keräily. Alpeilla on pyritty nousemaan kaikki 4 000 metrin korkuiset vuoret. Termi Seitsemän huippua tarkoittaa kiipeämistä jokaisen maanosan korkeimmalle vuorelle. Vaativinta on ollut kaikkien yli 8 000 metrin korkuisten huippujen nousu Himalajalla eli niin sanottujen kasitonnisten nousu, jossa ensimmäisenä onnistui italialainen Reinhold Messner vuoteen 1986 mennessä.


title: Vuorikiipeily

text: Messner ja itävaltalainen Peter Habeler nousivat 1978 kokonaan happilaitetta käyttämättä Mount Everestille. Suomalainen Veikka Gustafsson onnistui siinä vuonna 1996.


title: Keräily

text: Keräily on harrastusmuoto, jossa pyritään liittämään kokoelmaan mahdollisimman monta tai erilaista jonkin kategorian esinettä tai asiaa. Yksi päämäärä on kerätä kategorian kaikki kohteet, jolloin sarjasta tulee täydellinen. Esimerkiksi postimerkkien keräily, jossa keräillään erilaisia postimerkkejä.


title: Keräily

text: Keräilyharrastukseen voi kuulua esineiden vaihtaminen toisen keräilijän kanssa. Yleisimmin keräilijä vaihtaa omistamansa esineen kaksoiskappaleen häneltä puuttuvaan esineeseen, joka on toisella keräilijällä. Keräilijä voi myös ostaa puuttuvan esineen toiselta.


title: Keräily

text: Keräilykohteita on lukemattomia. Niitä voivat olla esimerkiksi antiikkiesineet, astiasarjat, autot, geokätköt, hyönteiset (kuten perhoset), kasvit, keräilykortit, kirjat tai kirjasarjat, kivilajit tai mineraalit, leikkikalut, museotavarat, postimerkit (filatelia), rahat, setelitiedot, taideteokset, tietyn muotoilijan tekemät esineet, tulitikkurasioitten etiketit, tunnettujen henkilöitten nimikirjoitukset (”nimmarit”) taikka äänilevyt. Varsinkin internetin käytön yleistyttyä on yhä todenmukaisemmaksi tullut totuus: "Oli se mitä tahansa, joku jossain keräilee niitä".


title: Keräily

text: Rahankeräily on joko vanhojen tai käytössä olevien kotimaisten tai ulkomaisten rahojen (kolikot, setelit) keräilyä. Myös erilaiset muut maksuvälineet, kuten rahakkeet eli poletit, kuuluvat rahankeräilyn alaan.


title: Keräily

text: Rahojen keräilystä kiinnostuneen kannattaa tutustua aiheeseen huolellisesti ennen merkittävän arvoisia hankintoja. Netistä löytyy paljon aiheeseen liittyvää aineistoa, mutta keskustelupalstoilla ja nettihuutokaupoissa pitää suhtautua varovaisesti tietouteen ja tarjontaan. Rahojen käsittelyyn kannattaa myös paneutua, sillä arvokkaankin rahan saattaa tehdä arvottomaksi esimerkiksi puhdistamalla tai säilyttämällä väärin. Pelkkä ikä ei myöskään kerro rahan arvoa: esimerkiksi yhden markan kolikko vuodelta 1915 peilikirkkaana on arvoltaan noin 5 euroa, huonokuntoisena arvoton. Yhden markan kuparikolikon lähtöhinta vuodelta 1949 on sen sijaan 3 000 euroa (ja todella hyväkuntoisena määrittelemättömän suuri). Tämän lajin aloittelijan kannattaakin rajata harrastuksensa tarkkaan, esimerkiksi omasta syntymävuodesta eteenpäin.


title: Keräily

text: Rahankeräily ei ole tarkalleen sama asia kuin numismatiikka. Numismatiikka on rahojen ja mitalien tutkimusta tekevä tiede, eivätkä kaikki numismaatikot välttämättä ole keräilijöitä tai rahankeräilijät numismaatikoita.


title: Keräily

text: Sukua rahankeräilylle on vanhojen osakekirjojen keräily eli skripofilia.


title: Keräily

text: Asekeräilijä on viranomaisten valvonnassa toimiva, aseiden ja niihin liittyvän välinehistorian tallentaja. Asekeräilijöiden kokoelmat täydentävät museoiden asehistoriallisia kokoelmia ja keräilyharrastus edistää asehistorian tuntemusta ja historiallisten aseiden säilyttämistä. Asekeräilijä voi erikoistua esimerkiksi tietyn sodan, maan tai käyttötarkoituksen mukaisiin aseisiin. Aseiden keräily ei ole satunnaista, vaan hankkiminen perustuu viranomaisen hyväksymään keräilysuunnitelmaan. Suunnitelma voi olla hyvinkin kapea-alainen, esimerkiksi yhden tehtaan aseisiin kohdistuva, tai paljon yleisluontoisempi, esimerkiksi kaikki tietyn maan käytössä olleet käsiaseet.


title: Keräily

text: Ammustenkeräily on läheistä sukua asekeräilylle. Ammustenkeräilijä kerää erityyppisiä aseisiin sopivia ammuksia. Ammukset voivat olla vaarattomaksi tehtyjäkin, sillä etenkin suurikokoisten aseiden ammukset voivat olla vanhoina vaarallisia käsiteltäviä sytyttimien ikäännyttyä.


title: Keräily

text: Pullonkorkkien keräilijä kerää erilaisia pullonkorkkeja, yleensä metallisia kruunukorkkeja.


title: Keräily

text: Bongaus on keräilyn aineeton muoto. Bongaaja kirjaa ylös havaintonsa keräilykohteestaan, mutta ei ota kohdetta itselleen.Mieleni minun tekevi, Yrjö Karilas s. 237-355


title: Georges Vézina

text: Georges Vézina (21. tammikuuta 1887 Chicoutimi, Québec – 27. maaliskuuta 1926) oli kanadalainen jääkiekkomaalivahti, joka pelasi NHL-seura Montreal Canadiensissa. Hänen mukaansa on nimetty NHL:n parhaalle maalivahdille annettava palkinto.


title: Georges Vézina

text: Vézinan on sanottu olleen kaikkien aikojen paras maalivahti, sillä hän pelasi vuodesta 1910 vuoteen 1925 rikkomatta kertaakaan sääntöä, joka kielsi maalivahdin maihinmenon tehdäkseen torjunnan. Kaudella 1922–1923 hän pelasi ensimmäisenä maalivahtina kauden alle 2 päästetyn maalin keskiarvolla. Vézinan hieno ura sai dramaattisen lopun, kun kotiottelussa Pittsburgh Piratesia vastaan hän tuli maalittoman ensimmäisen erän jälkeen jäältä suu verta vuotaen ja lyyhistyi pukukoppiin. Vézina palasi jäälle toiseen erään, mutta lyyhistyi uudelleen, jolloin valmentaja Leo Dandurandin oli pakko vaihtaa kentälle joukkueen kakkosmaalivahti George Hainsworth. Ottelun jälkeen Vézinalla todettiin tuberkuloosi, johon hän menehtyi neljä kuukautta myöhemmin.


title: Georges Vézina

text: Vézinan rauhallisuus ja kylmähermoisuus toi hänelle lempinimen "The Chicoutimi Cucumber".


title: Säveltäminen

text: Säveltäminen on musiikkikappaleen eli sävellyksen tekemistä. Säveltäjät ovat henkilöitä, jotka luovat uutta musiikkia. Musiikin luomisprosessiin osallistuu usein myös erillinen sanoittaja, sovittaja, tuottaja ja tulkitsija. Näitä kaikkia voi yhdellä kappaleella olla useita tai sama henkilö voi vastata useasta osa-alueesta.


title: Säveltäminen

text: Perinteinen kansanmusiikki ei ole sävellettyä, vaan toistuvan kollektiivisen improvisaation tulosta, joka on välittynyt perimätietona sukupolvelta toiselle. Kirjoitustaidon ja tallennustekniikan kehittyessä musiikin säveltäminen ja sävellyksen esittäminen eli tulkinta ovat eriytyneet kahdeksi erilliseksi luomisprosessiksi, jotka ovat usein kytköksissä toisiinsa vain tallennusvälineen, esim. nuotinnoksen kautta.


title: Säveltäminen

text: Säveltäminen on prosessina erittäin paljon sidoksissa teostyyppiin. Teoriassa kyseessä on vapaa luova luomisprosessi, jonka lopputuloksena syntyy toistettavissa ja tunnistettavissa oleva ääninä aistittava teos. Käytännössä kuitenkin eri teostyyppien luomiseksi on vakiintunut musiikin teoriaan ja perinteeseen sidoksissa olevia sääntöjä ja tapoja niin taide- kuin populaarimusiikissakin.


title: Säveltäminen

text: Säveltämiseen on olemassa monta tapaa. Erilaisia sävelmiä voi kuvitella vain mielessään, mutta niitä voi myös yrittää hyräillä, vihellellä, tapailla jonkin soittimen avulla tai kirjoittaa suoraan nuoteiksi. Usein lopullinen sävellys syntyy toiston ja improvisaation välisen vuoropuhelun tuloksena. Sävellyksen voi kirjoittaa nuotiksi tai partituuriksi, tai sitten sen voi esimerkiksi ainoastaan painaa mieleensä, nauhoittaa jollain soittimella ja syöttää tietokoneen musiikkiohjelmaan. Lahjakas säveltäjä voi kehittää säveltämistaitojaan opiskelemalla ja harjoittelemalla.


title: The Red Hot Chili Peppers (albumi)

text: The Red Hot Chili Peppers on Red Hot Chili Peppers -yhtyeen ensimmäinen albumi. Albumi julkaistiin alun perin Yhdysvalloissa 10. elokuuta 1984 ja se nauhoitettiin El Dorado -studioilla Los Angelesissa. Tuottajana toimi Gang of Four-yhtyeen Andy Gill. Albumi on Red Hot Chili Peppersin ainoa tällä kokoonpanolla, Jack Ironsin ja Hillel Slovakin lähdettyä yhtyeeseen What Is This?, myös sen saatua levytyssopimuksen, minkä se sai vähän ennen Red Hot Chili Peppersiä. Albumi oli myös ainoa, jossa Gill oli tuottajana, yhtyeen ja hänen erimielisyyksien takia. Albumi sisälsi kaksi singleä, True Men Don't Kill Coyotes ja Get Up and Jump.


title: The Red Hot Chili Peppers (albumi)

text: Myös Ohio Player'sin managerina toiminut Lindy Goetz alkoi hoitamaan yhtyeen asioita, nähtyään heidät esiintymässä. Muutaman onnistuneen keikan jälkeen erilaisissa klubeissa, yhtye äänitti demon, jonka tuotti Spit Stix, joka on Fear-yhtyeen entinen rumpali. Demon onnistuttua Jamie Cohen solmi levytyssopimuksen EMI:n kanssa. Red Hot Chili Peppers oli valmis astumaan levytysstudioon. Pian kuitenkin yhtyeen perustajajäsenet Hillel Slovak ja Jack Irons jättivät yhtyeen, keskittyäkseen toiseen yhtyeeseen, nimeltä What Is This, joka oli saanut levytyssopimuksen MCA Recordsin kanssa. Red Hot Chili Peppers oli kuitenkin vielä vain vitsi. Heidän tilalle yhtyeeseen tulivat kitaristiksi Jack Sherman ja entinen Captain Beefheart rumpali, Cliff Marinez. Tuottajaksi tuli entinen Gang of Four -yhtyeen kitaristi Andy Gill.


title: The Red Hot Chili Peppers (albumi)

text: Yhtyeen jäsenet kuuntelivat levyn teon aikoihin paljon Hank Williamsin musiikkia ja nauhoittivatkin tämän klassikkokappaleen "Why Don't You Love Me" albumilleen. Kappale Out in L.A. oli yhtyeen ensimmäisiä kappaleita, jotka yhtye kirjoitti. Kappale Get Up and Jump oli myös ensimmäisiä yhtyeen "omia" kappaleita. Kappaleet olivat kirjoitettu klubiesiintymisiä varten ja päätyivät myös levylle. Levytysten aikoihin laulaja Anthony Kiediksellä ja basisti "Flealla" oli ongelmia tulla toimeen tuottajan kanssa, he olivat myös tyytymättömiä levyn lopputulokseen. Tuottaja ajatteli levyn teon eri lailla, kuin bändin jäsenet. Tuottaja halusi levylle enemmän hittejä, kun yhtye halusi vangita yhtyeen raa'an energian ja asenteen, mikä oli tuttua yhtyeen live-esiintymisistä. Hankaluuksia tuottajan kanssa lisäsi myös se, että Gill oli jopa haukkunut bändin ensimmäisiä omia sanoituksia. Kiediksellä ja Flealla oli ongelmia myös yhtyeen kitaristin kanssa, debyyttialbumin tiimoilta tehdyn kiertueen jälkeen hän sai lähteä. Heidän onnekseen vähän aikaa erottamisen jälkeen yhtyeen alkuperäinen kitaristi, Hillel Slovak oli halukas palaamaan yhtyeeseen, saatuaan tarpeeksi What Is This -yhtyeessä soittamisesta. Yhteensä hän levytti kolme albumia yhtyeen kanssa. Levyn kansitaiteen taituroi Gary Panter, joka tuli tunnetuksi Jimbo -sarjakuvistaan.


title: The Red Hot Chili Peppers (albumi)

text: Levyltä julkaistiin kaksi singleä, ensimmäinen True Men Don't Kill Coyotes (josta tehtiin myös musiikkivideo) sekä toinen Get Up and Jump. Levy ei juurikaan menestynyt, paikallista menestymistä lukuun ottamatta ja siitä tuli kaupallinen floppi myyden vain 300 000 kopiota vuoteen 2007 mennessä.


title: Incitatus

text: Incitatus oli Rooman keisari Caligulan lempihevonen, jota Caligulan kerrotaan hemmotelleen. Suetonius kertoo, että sillä oli marmorista tehty talli, timantein koristelu riimu, norsunluinen kaukalo sekä purppuraloimi. Lisäksi Incitatuksella oli oma talo orjineen. Siellä vietettiin usein juhlia, joihin vieraat oli kutsuttu Incatiouksen nimissä. Suetoniuksen mukaan Caligula myös suunnitteli Incitatuksen nimittämistä konsuliksi. Dio Cassius kirjoitti aiheesta: ""Se oli lupaus, josta hän varmasti olisi pitänyt kiinni, jos hän olisi elänyt niin pitkään."" Usein mainitaan, että keisari olisi todella nimittänytkin Incitatuksen senaattoriksi. Monissa tarinoissa myös vihjaillaan Caligulan ja hevosen välisen suhteen seksuaalisesta luonteesta, mistä ei kuitenkaan ole näyttöä. Tietoa Incatiuksen myöhemmistä vaiheista Caliagulan kuoltua vuonna 41 eaa. ei ole.


title: Incitatus

text: Keisari Caligulaa on monissa yhteydessä pidetty mielenvikaisena ja hänen läheistä suhdettaan hevoseensa todisteena tästä. Myöhemmin on esitetty, että Caligulan Incitatukselle osoittama huomio kertoisi enemmän keisarin pyrkimyksestä saattaa senaatti naurunalaiseksi kuin hänen hulluudestaan. Ajan historiankirjoitus oli myös useimmiten senaatille myötämielistä eikä välttämättä kuvannut keisarien käytöstä totuudenmukaisesti.


title: Ketjukirje

text: Ketjukirje koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle.


title: Ketjukirje

text: Tavallinen, mutta laiton, muunnelma ketjukirjeestä on niin sanottu pyramidihuijaus. Se perustuu siihen, että vastaanottaja kirjoittaa nimensä alimmaksi listalle ja lähettää pienehkön summan rahaa listan ensimmäiselle henkilölle. Ajatuksena tässä on se, että sen levittämiseen osallistunut saa osanottajien suuren määrän ansiosta paljon rahaa, mutta pyramidi todellisuudessa yleensä luhistuu nopeasti ja vain ketjukirjeen alun perin liikkeelle laittaneet saavat rahaa.


title: Ketjukirje

text: Lukijoita voi houkutella ketjukirjeen levittämiseen monella tavalla. Aiemmin mainitun rikastumislupauksen lisäksi on mahdollista, että taikauskoista vastaanottajaa uhataan huonolla onnella tai jopa fyysisellä väkivallalla jos hän rikkoo ketjun. Ketjukirjeissä tapahtuu usein evoluutiota, ja niiden viesti muuttuukin usein matkan varrella joko tarkoituksellisesti tai huonosti kopioidun tekstin takia.


title: Ketjukirje

text: Sähköpostin keksimisen myötä ketjukirjeistä on tullut suositumpia kuin pelkän kirjepostin aikana. Eräät Internet-palveluntarjoajat kuitenkin kieltävät niiden lähettämisen netiketissä tai käyttösäännöissä.


title: Ketjukirje

text: Ketjukirjeet voivat olla harmittomia, jos niitä käytetään hyvän maun mukaisesti eikä ketään uhkaillen. Tähän sisältyy myös se, että ihmisiä ei houkutella tekemään mitään, mihin sisältyy riskejä tai vahingontekoa. Esimerkki harmittomasta ketjukirjeestä on sellainen, jossa pyydetään lisäämään nimi ja maa listalle sen seuraamiseksi, kuinka kauas maailmassa kirje leviää.


title: Teatteri Lysti

text: Teatteri Lysti on Hervannan Teatteri Lysti ry:n ylläpitämä harrastajateatteri Tampereen Hervannassa. Teatteri on toiminut vuodesta 2003 ja sen tavoitteena on tuottaa monipuolista teatteria suurten lähiöiden keskellä ja parantaa etenkin Hervannan ja sen lähiympäristön kulttuuritarjontaa.


title: Teatteri Lysti

text: Teatteri Lystin perustamiseen liittyy Hervannan 30-vuotisjuhlat, joiden kunniaksi kesällä 2003 tuotettiin paikalliseen miljööseen sijoittuva musiikkinäytelmä Elämän pesä. Hankkeen alullepanija ja rahoittaja oli Hervannan EU-projekti.


title: Teatteri Lysti

text: Esiintyjät ja säestysyhtye koottiin pääosin paikallisista harrastajista, laulajista ja soittajista. Sirpa Koivun käsikirjoittaman näytelmän ohjasi Katja Väänänen ja musiikin Sirpa Koivun sanoituksiin sävelsi dir.mus. Pentti Tynkkynen. Hervantalaisesta elämänmenosta ja kerrostaloyhteisöstä kertova näytelmä esitettiin autenttisessa ympäristössä - kerrostalojen korttelipihassa.


title: Teatteri Lysti

text: Keväällä 2003 ennen juhlanäytelmän elokuuhun sijoittuvaa ensi-iltaa esiintyjät perustivat yhdistyksen jatkaakseen teatteritoimintaa. Yhdistyksen varsinainen liikkeellelähtö tapahtui syyskuussa Elämän pesä -näytelmän esitysten jälkeen.


title: Teatteri Lysti

text: Teatteri Lystin toimintaan kuuluvat mm. teatterikurssit jäsenille, monipuoliset esitykset, musiikkishow:t, osallistuminen teatteritapahtumiin ja -festivaaleihin, sekä vuosittain yhdistys pystyttää Hervantaan tai sen lähialueelle Kesäteatteri Lystin. Talvikaudella Lysti esittää kokoillan esityksiä (mm. vuosina 2005 - 2011 kabaree -esitykset eri vuosikymmeniin liittyen). Teatterin tavaksi on tullut osallistua Tampereen harrastajateatterifestivaaliin ja valtakunnalliseen teatterifestivaaliin, Teatterilaiva -risteilylle. Lystin kolmihenkinen improvisaatioryhmä on voittanut kaksi kertaa (vuosina 2008 ja 2009) risteilyllä järjestettävän "Upota vastustajasi" -improvisaatiokilpailun, sama improvisaatioryhmä on myös tuomaroinut kilpailua.


title: Teatteri Lysti

text: Vuosina 2004 - 2007 kesäteatteria esitettiin teatterin itse rakentamalla, siirrettävällä mobiililavalla Hervannan puistoalueilla kerrostalojen katveessa. Kesäteatteri muutti vuonna 2008 mobiililavalta Hervannan laskettelukeskuksen alaosaan, jolloin siellä esitettiin Sirkka Lukan Paksun Kertun balladia. Näytelmä oli ohjelmistossa myös vuoden 2009 kesällä suuren suosion vuoksi. Näytelmän teksti käännettiin Lystin versioon Turun ja Tampereen murteille. Ohjaajana toimi mm. Nokian Työväen Teatterissa ohjannut näyttelijä, teatteriohjaaja ja numerologi Seppo Heinola. Hän vastasi myös näytelmän lavastuksen suunnittelusta. Musiikin näytelmään on tehnyt Petri Laaksonen. Teatteri sai esityksen näyttelijävahvistukseen Sulo "Suti" Aittoniemen.


title: Teatteri Lysti

text: Kesäteatterin vakinainen paikka muuttui laskettelukeskuksesta Haiharan taidekeskukseen vuonna 2013, kun laskettelukeskuksella aloitti uusi rinneyrittäjä. Samana vuonna teatterin täytettyä 10 vuotta kesäteatterissa esitettiin juhlanäytelmänä Johannes Linnankosken teksti Laulu tulipunaisesta kukasta, jonka ohjasi sekä sovitti Seppo Heinola.


title: Teatteri Lysti

text: Hervannan Tiedotusyhdistys myönsi Teatteri Lystille vuoden 2008 Meriittitiilen tunnustuksena ansiokkaasta ponnistelusta Paksun Kertun Balladin valmiiksi saattamisesta, sekä positiivisesta Hervannan esilletuomisesta.


title: Teatteri Lysti

text: Lisäksi teatteri on tehnyt lukuisia muita esityksiä ja projekteja tilaustyönä sekä osallistunut aktiivisesti paikallisiin kulttuuritapahtumiin.


title: Addys Mercedes

text: Addys Mercedes (s. Moa, Kuuba) on kuubalainen laulaja, joka on asunut vuodesta 1993 Düsseldorfissa ja Teneriffalla.


title: FPS Security

text: FPS Security Oy (alun perin Finnish Protection Service Oy) oli vuonna 1997 perustettu vartiointiliike. Yritys työllisti 120 henkilöä (1. huhtikuuta 2006) turvallisuustehtävissä, joihin lukeutuivat perinteiset vartiointi- ja valvontapalvelut, tekniset valvontajärjestelmät, ilkivallan torjunta ja erilaiset kiinteistöhallintaan liittyvät palvelut.


title: FPS Security

text: Yritys oli osa Turvatiimiä vuodesta 2010 alkaen. Kesäkuussa 2016 Turvatiimi ja G4S Suomi yhdistyivät puolestaan Avarn Securityksi.


title: FPS Security

text: FPS Securityn asiakkaita olivat Helsingin kaupungin lisäksi myös Helsinki-Vantaan lentoasema, VR, Espoon kaupunki, Shell ja JCDecaux sekä monet kauppakeskukset.


title: FPS Security

text: FPS tuli tunnetuksi varsinkin Helsingin seudulla "Stop töhryille" -projektin (Helsingin kaupungin rakennusviraston graffitien ja tagien puhdistusprojekti) myötä, jossa se oli suurimpia kaupungin alihankkijoita.


title: FPS Security

text: Vuonna 2003 FPS nosti syytteen Voima-lehteä vastaan lehden julkaistua artikkelin koskien FPS:n väkivaltaiseksi väitettyä toimintaa. Yhtiö katsoi artikkelin loukkaavan FPS:n toiminnan periaatteita


title: FPS Security

text: Marraskuussa 2006 YouTube-videopalveluun levisi video jossa FPS:n palkkalistoilla oleva vartija pahoinpiteli helsinkiläisellä Kontulan ostoskeskuksella maassa sidottuna makaavaa puolustuskyvytöntä ihmistä potkien tätä selkään. Ohikulkija oli sattumalta nähnyt vartijoiden käyvän humaltuneeseen käsiksi ja päätti kuvata tapahtuman ylikulkusillalta matkapuhelimellaan. Video sai YouTubessa lyhyessä ajassa suuren määrän katsojia. Vartijoiden työnantaja FPS Security jätti tapauksesta tutkintapyynnön poliisille ja kertoi, että tilanne ei olisi vaatinut "kuvatun kaltaisten voimakeinojen käyttöä". Tapauksesta käynnistettiin poliisitutkinta ja se käynnisti laajan keskustelun vartijaväkivallasta. Toinen vartija vapautettiin syytteistä ja toinen todettiin syylliseksi pahoinpitelyyn, mutta käräjäoikeus ei rankaissut häntä, koska vartija ja uhri olivat sopineet asian.


title: Kalliokiipeily

text: Kalliokiipeily on luonnon kallioseinämien tai suurten kivien kiipeilyä. Kalliokiipeilyn eri muotoja ovat boulderointi, urheilukiipeily eli "sporttikiipeily", perinteinen kiipeily eli "trädikiipeily" ja tekninen kiipeily eli "tekno". Sisällä harrastetaan seinäkiipeilyä ja boulderointia. Talvinen jääkiipeily on samankaltaista kuin kalliokiipeily.


title: Kalliokiipeily

text: Vaikka ihmiset ovat kiipeilleet jo esihistoriallisina aikoina, kalliokiipeily alkoi kehittyä urheilulajiksi toisen maailmansodan jälkeen. Vanhemmasta vuorikiipeilystä se erosi keskittymällä itse kiipeämiseen ja sen vaikeuteen, vuoren tai kallion huipulle pääseminen muuttui toissijaiseksi. Moderni kalliokiipeily perustuu muutamalle tekniselle innovaatiolle, joista tärkeimpiä ovat venyvän köyden käyttäminen putousenergian hallitsemiseen ja kitkapintaiset kumitossut. Myös putoamisvoiman reisiin ohjaavien valjaiden ja kallionhalkeamiin sijoitettavien varmistusvälineiden kehitys ovat vaikuttaneet oleellisesti.


title: Kalliokiipeily

text: Suomessa kiipeilyn ja kalliokiipeilyn voidaan katsoa alkaneen vuonna 1956, jolloin suomalainen Matti A. Jokinen matkusti alpeille tarkoituksenaan valloittaa Matterhorn


title: Kalliokiipeily

text: Boulderointi on kiipeilyä ilman köyttä tai valjaita. Sitä harrastetaan alle viiden metrin korkuisilla reiteillä enimmäkseen kivillä mutta myös matalilla kallioseinillä.


title: Kalliokiipeily

text: Urheilukiipeilyssä eli sporttikiipeilyssä kiivetään kalliolla köysivarmistuksen kanssa. Urheilukiipeilyreitit ovat valmiiksi pultattuja, eli niihin on etukäteen porattu reiät ja kiinnitetty porahakoja muutaman metrin välein. Kiivetessä kiipeilijä kiinnittää mukana vetämää köyttänsä pultteihin sulkurenkaiden avulla eli klippaa. Varmistaja antaa kiipeilijälle köyttä varmistuslaitteen kautta sitä mukaan kun kiipeilijä etenee.


title: Kalliokiipeily

text: Trädikiipeily eli traditionaalinen kiipeily on kalliokiipeilyä luonnollisilla varmistuksilla, jotka asennetaan kallion halkeamiin samalla kun kiivetään.


title: Kalliokiipeily

text: Tekninen kiipeily eli tekno on kalliokiipeilyä, jossa edetään varmistuksia pitkin. Kiipeilijä käyttää myös kiipeilytikkaita ja vasaraa.


title: Kalliokiipeily

text: Jääkiipeilyssä kiivetään jäätyneitä vesiputouksia talvella. Siinä käytetään jäähakkuja ja jäärautoja. Jään ja kallion yhdistelmäkiipeily on mixtakiipeilyä.


title: Kalliokiipeily

text: Sisäkiipeily voi olla boulderointia tai köydellä tehtävää seinäkiipeilyä. Sisäkiipeilyä voi harrastaa myös yksin ilman varmistajaa.


title: Kalliokiipeily

text: Kalliokiipeilyssä käytetään erityisiä kiipeilyvarusteita, jotka on tehty kevyiksi ja kestäviksi. Varmistamiseen käytettävissä varusteissa on CE- tai UIAA-turvallisuusmerkintä. Kiipeilyvarusteiden kestävyys ilmoitetaan murtolujuuksina eli voimana, joka saa varusteen pettämään.


title: Kalliokiipeily

text: Kiipeilykengät valmistetaan yleensä nahasta tai keinonahasta. Niissä on pitävä kumipohja. Kenkiä valmistetaan erimallisille jaloille ja eri kiipeilytyyleihin. Jyrkillä reiteillä käytetään usein alaspäin kaartuvia eli ”aggressiivisia” kenkiä, joissa varpaat ovat supussa. Halkeamakiipeilyyn soveltuvat suorat kengät. Pehmeät kengät toimivat paremmin kuin jäykät silloin kun käytetään kallion muotoja kitkalla. Jäykät kengät toimivat pehmeitä paremmin halkeamissa ja pienillä listoilla.


title: Kalliokiipeily

text: Kiipeilyssä käytetään yleensä istumavaljaita, jotka muodostuvat jalkalenkeistä, vyötärölenkeistä ja varmistuslenkistä. Valjaissa on lisäksi varustelenkkejä tarvikkeille.


title: Kalliokiipeily

text: Varmistuslaitteita käytetään pysäyttämään kiipeilijän putoaminen, jolloin iskuvoima kohdistuu varmistajan valjaisiin. Varmistuslaitetta voidaan käyttää myös laskeutumiseen. Sulkurenkaita eli karabiinereita käytetään esimerkiksi kiinnittämään varmistuslaite valjaisiin, köysi varmistuksiin ja varusteet valjaisiin. Jatkoja käytetään kun halutaan kiinnittää köysi välivarmistuksiin. Jatkossa on yleensä kaksi sulkurengasta ja niiden välissä 10–20 senttimetrin mittainen nauhalenkki. Trädikiipeilyssä halkeamiin asennetaan varmistuksiksi kiiloja niin, että ne kestävät alaspäin kohdistuvaa vetoa. Camu on liikkuvaleukainen varmistusväline, jossa kaksi leukaa asettuu halkeaman yhtä ja kaksi toista reunaa vasten. Hexentric on kuusikulmainen palikka, joka asetetaan halkeamaan. Tricam on pieni ja kevyt väline, joka toimii erityisesti koloissa ja vaakahalkeamissa. Ballnut on eräänlainen kiila, johon on vaijerilla yhdistetty metallipallo. Bigbro on erittäin leveisiin halkeamiin asennettava varmistusväline, jossa on sisäkkäin kaksi putkea ja jousi.


title: Kalliokiipeily

text: Kiipeilyköysi muodostuu valkoisesta ytimestä ja sen päällä olevasta manttelista, joka suojaa ydintä ja lisää köyden kestävyyttä. Köysiä on eripaksuisia noin 7-millisistä 11-millisiin. Ohuimpia käytetään pareittain. Köysiä voi olla dynaaminen eli joustava, tai staattinen eli joustamaton.


title: Kalliokiipeily

text: Nauhalenkkejä eli slingejä käytetään eslimerkiksi varmistuksen jatkamiseen, ankkurin kiinnittämiseen tai ankkurin rakentamiseen kahteen pulttiin.


title: Kalliokiipeily

text: Hikoilevien käsien kuivaamiseen käytetään magnesiumkarbonaattijauhetta, jota kuljetetaan kiivetessä pussissa.


title: Kalliokiipeily

text: Kiipeilykypäriä on kahta tyyppiä: painavia kovakuorisia sekä kevyitä, pyöräilykypärää muistuttavia. Kovakuorinen kypärä suojaa hyvin putoavilta kiviltä ja teräviltä esineiltä. Pyöräilykypärää muistuttava kiipeilykypärä suojaa kovakuorista kypärää paremmin iskuilta mutta huonommin putoilevilta kiviltä.


title: Kalliokiipeily

text: Kalliokiipeilyssä ja mixtakiipeilyssä voidaan käyttää myös hakkuja kuten jääkiipeilyssä. Teknokiipeilyssä voidaan käyttää tikkaita, hakoja ja vasaraa.


title: Kalliokiipeily

text: Kiipeilijän on hallittava käyttämänsä solmut erinomaisesti niin että hän voi tehdä ne nopeasti, väsyneenä ja hämärässäkin. Solmuilla esimerkiksi kiinnittäydytään köyteen tai ankkuriin, varmistetaan laskeutuminen tai kiinnitetään kaksi köyttä yhteen. Kalliokiipeilyssä tärkeimpiä solmuja ovat kasisolmu eli tuplakahdeksikko, siansorkka, HMS-solmu eli puolisiansorkka, umpisolmu, leivonpää, tuplakalastaja, prusik ja ranskalainen prusik.


title: Kalliokiipeily

text: Kalliossa olevia otteita ja muotoja voidaan käyttää kiipeiltäessä monin eri tavoin. Myös seinän jyrkkyys vaikuttaa siihen, miten otteita kannattaa käyttää. Jalkatekniikka, tasapaino ja kitka korostuvat loivalla seinällä, ja puhdas voima ja dynaamiset liikkeet ovat tärkeitä jyrkällä seinällä.


title: Kalliokiipeily

text: Kahva on iso ote, josta otetaan kiinni kuten rekkitangosta. Kapeasta listasta usein ”krimpataan”, jolloin sormien kolmannet nivelet ovat yliojentuneina ja peukalo painettuna etusormen päälle lisätueksi. Sormet voivat olla myös suorina. Puristusotteessa peukalo on otteen yhdellä puolella ja muut sormet toisella. Poketti on seinässä oleva reikä, jonka sisään työnnetään yksi tai useampi sormi. Sloupperista eli sileästä, viettävästä pinnasta voidaan yrittää ottaa kiinni pitämällä sormet toisistaan erillään, jotta kosketuspinta on mahdollisimman suuri, ja kämmentä ja sormia painetaan sileää pintaa vastaen, yleensä alaspäin.


title: Kalliokiipeily

text: Käsiotteista vedetään yleensä alaspäin. Kun otteet ovat kiipeilylinjan sivussa, vedetään niistä sivulle. Ylösalaiseen otteeseen tartutaan alhaaltapäin.


title: Kalliokiipeily

text: Jalkaotteille astutaan aina vain osalla kenkää, ei koko kengällä. Parinkymmenen sentin hyllylle astutaan usein päkiällä tai kengän kärjellä ja nojataan seinää kohti, jolloin käsille tulee vähemmän painoa ja tasapaino on parempi. Pienelle listalle astutaan usein kengän sisäsyrjällä. Kitkalle astutaan kun varsinaista jalkaotetta ei ole, jolloin päkiä painetaan pintaa vasten kitkapinta-alan maksimoimiseksi. Stemmaaminen on vastakkaisilla seinillä seisomista. Kneebarissa jalka asetetaan kallion muotojen väliin niin, että päkiä painaa yhtä pintaa vasten ja reiden etuosa toista pintaa vasten. Kneedropissa toinen polvi käännetään alaspäin, jolloin kyljen saa lähemmäs seinää. Huukissa otteesta vedetään jaloilla, jolloin jyrkällä reitillä tai katossa kantapää tai varpaat asetetaan otteen päälle tai sen taakse. Flägäämisessä toinen jalka videään toisen taakse ilmaan tai seinää vasten paremman tasapainon saavuttamiseksi.


title: Kalliokiipeily

text: Halkeamissa ei välttämättä ole lainkaan otteita. Halkeamaa kiivetäänkin yleensä jammaamalla eli työntämällä käsi tai jalka halkeamaan ja yrittämällä saada se kiilautumaan niin tiukkaan, että siihen voi varata painoa. Kapeimpia halkeamia eli sormihalkeamia ei voi jammata. Jos halkeama on liian leveä nyrkille mutta liian kapea, jotta kiipeilijä mahtuu siihen kokonaan, kiipeäminen on hidasta, työlästä ja joskus kivuliasta.


title: Kalliokiipeily

text: Halkeamia voidaan kiivetä myös esimerkiksi laybackilla, vetämällä käsillä sivulle halkeaman reunasta ja painamalla jaloilla toiseen suuntaan, käsiä vastaan. Manttelointi on käsivarsien punnertamista sileälle tasanteelle.


title: Kalliokiipeily

text: Dynaamisessa kiipeilyssä hyödynnetään kiehon liike-energiaa esimerkiksi potkaisemalla jaloilla reilusti vauhtia. Staattinen kiipeily on hitaampaa ja kontrolloidumpaa, ja yleensä vain yksi raaja kerrallaan irtoaa seinästä. Staattinen kiipeily on turvallisempaa kuin dynaaminen, mutta se vie enemmän voimia.


title: Kalliokiipeily

text: Yläköysikiipeily on kiipeilyä, jossa köysi kulkee reitin päällä olevan ankkurin kautta. Samalla kun kiipeilijä kiipeää ylöspäin, varmistaja vetää ylimääräistä köyttä varmistuslaitteen läpi. Köysi on kireällä ja putoamismatka sen vuoksi erittäin lyhyt. Ulkokalliolla kiivettäessä yläköysi pitää aina ensin käydä viemässä ylös.


title: Kalliokiipeily

text: Ylhäältä voi joskus kävellä alas, mutta joskus joudutaan laskeutumaan köyttä pitkin. Kaksinkertaisella köydellä laskeuduttaessa köysi kulkee ankkurin kautta tai esimerkiksi puun takaa, ja se vedetään laskeutumisen jälkeen alas. Yksinkertaisella köydellä laskeuduttaessa köyden toinen pää on sidottu ylös kiinni eli fiksattu. Laskeutuessa jalat pidetään leveässä haara-asennossa ja tullaan alas kävelyvauhdilla.


title: Kalliokiipeily

text: Alaköysikiipeilyssä eli liidauksessa kiipeilijä vie köyttä mukanaan. Kiipeilijä klippaa köyden muutaman metrin välein välivarmistuksiin eli pultteihin tai luonnollisiin varmistuksiin karbiinihakoihin. Alhaalla seisova varmistaja antaa lisää köyttä sitä mukaa kun kiipeilijä etenee. Kiipeilijän pudotessa putoamisenergia välittyy köyteen ja sitäkautta varmistajaan nostaen hänet usein maasta ilmaan. Useamman köydenpituuden reitillä liidaaminen on ainoa vaihtoehto. Putoamismatka on huomattavasti pidempi kuin yläköysikiipeilyssä, useimmiten kolmesta viiteen metriä, joskus pitempikin.


title: Kalliokiipeily

text: Kalliokiipeily näkökulmasta Suomen korkeuserot ovat valitettavan pienet. Jääkausi on tehnyt Suomesta topografialtaan hyvin loivapiirteisen. Suomen korkeimmat nykyisin kiipeilykäytössä olevat seinämät ovat kuitenkin useampi kymmentä metriä korkeita. Suomen kiipeilyllisesti hienoimpana yhteneväisenä kiipeilykalliona pidetään Olhavavuoren seinämää Repoveden kansallispuistossa, jossa kiipeilykorkaus on jopa 50 metriä. Muita kiipeilyllisesti merkittäviä kallioita Suomessa ovat Kustavin seudun kalliot, Jaanankallio Hyvinkäällä, sekä Kurouoma Posiolla.


title: Kalliokiipeily

text: Syncro 8c, Suomen vaikein pultattu köysireitti, ensinousu Tomi Nytorp v.2006, Nummi-Pusula


title: Kalliokiipeily

text: Kantti 6a, ensinousu Ilkka Paloheimo v.1984. Olhavavuori, Repoveden kanssallispuisto


title: Kalliokiipeily

text: Jokamiehenoikeuden perusteella Suomessa yksittäinen kiipeilijä saa liikkua luonnossa ja kiipeillä kallioilla. Jokamiehenoikeuksiin ei kuitenkaan kuulu esimerkiksi kiipeilyreitin puhdistaminen ja pulttaaminen tai minkäänlainen häiritsevä tai aluetta vahingottava tai roskaava toiminta. Kiipeilijöiden tahaton tai tahallinen huono käytös on johtanut Suomessa kiipeilykieltoihin joillain kallioilla. Suomen Kiipeilyliitto julkaisee sivuillaan käyttäytymisohjeita sekä ajantasaisia access-tiedotteita kiipeilypaikojen kiipeilyluvista ja säännöistä.


title: Kalliokiipeily

text: Kalliokiipeily on tilastollisesti muihin urheilulajeihin verrattuna turvallista, ja kalliokiipeilijöille sattuu suhteellisen vähän onnettomuuksia. Kalliokiipeily on kuitenkin putoamisen vaarasta johtuen potentiaalisesti vaarallinen laji. Tapahtuessaan onnettomuus voi olla hyvin vakava, jopa kohtalokas. Onnettomuudet johtuvat yleensä inhimillisestä virheestä, harvoin välineiden pettämisestä. Kiipeilijän täytyy ymmärtää riskit ja tuntea turvalliset kiipeilytavat. Kiipeilyseurat ja kiipeilyhallit järjestävät kiipeilykursseja, ja kiipeilyssä käytetään varotoimenpiteitä kuten ristiintarkistuksia. Vakuutusyhtiöt lukevat kiipeilyn yleensä vaarallisiin lajeihin, jolloin sitä varten pitää hankkia kattavampi vakuutus.


title: Toyota Corolla

text: Toyota Corolla on Toyotan valmistama alemman keskiluokan automalli, joka esiteltiin Toyota Publican seuraajaksi vuonna 1966. Corolla on ollut useita vuosia peräkkäin Suomen ostetuin automalli, ja se on myös maailman eniten samalla mallinimellä valmistettu auto (40. miljoonas Corolla myytiin elokuussa 2013). Suomeen on vuoteen 2013 mennessä tuotu yli 300 000 Corollaa.


title: Toyota Corolla

text: Corollan suosioon Suomessa vaikuttavat monet asiat: se kestää hyvin talviolosuhteita, varaosien saatavuus on hyvä ja autoa pystyvät huoltamaan muutkin kuin merkkiliikkeet. Corollan kestävyydestä ja sopivuudesta Suomen oloihin kertoo myös se, että muun muassa Posti on käyttänyt Corolloja postinjakelutyössä ympäri vuoden.


title: Toyota Corolla

text: Corollaa on valmistettu vuodesta 1966 ja niitä myydään 150 maassa. Nykyään valmistusta on 16 tuotantolaitoksessa Japanissa, Turkissa, Englannissa, Yhdysvalloissa, Brasiliassa, Kanadassa, Kiinassa, Intiassa, Pakistanissa, Etelä-Afrikassa, Taiwanissa, Thaimaassa, Vietnamissa ja Venezuelassa. Corollan eri malleja on myyty myös nimillä Daihatsu Charmant, Chevrolet Nova ja Geo/Chevrolet Prizm. Australiassa Aurista myydään Corolla-nimellä. Japanin markkinoilla taas myydään Corolla Rumion-mallia.


title: Toyota Corolla

text: Ensimmäisen sukupolven Corolla tuli myyntiin vuonna 1966. Eiji Toyoda, yhtiön johtaja, esitteli Toyotan uuden "kansanauton". Corollan akseliväli oli lyhyt, 2286 mm ja siinä oli joko 4-vaihteinen manuaali tai 2-vaihteinen automaattivaihteisto ja takaveto.


title: Toyota Corolla

text: Etujousitus oli toteutettu MacPherson-rakenteella ja takajousituksena oli lehtijouset kiinnitettynä jäykkään akseliin.


title: Toyota Corolla

text: Moottorivaihtoehdot:


title: Toyota Corolla

text: Korimallit:


title: Toyota Corolla

text: Toisen sukupolven Corolla oli edeltäjäänsä hieman pitempi, akseliväli oli 2334 mm. Etujousitus oli huomattavasti edeltäjäänsä kehittyneempi, mutta takapää lehtijousituksineen pysyi edelleen yhtä vanhanaikaisena. Corollasta tuli maailman toiseksi eniten myyty auto. Sedanin varustelutasoja oli kolme: Standard, Deluxe ja Hi-Deluxe. Coupéta oli saatavana Deluxe, SL, SR ja Levin GT -malleina.


title: Toyota Corolla

text: Vuonna 1973 Corolla sai uuden etumaskin, vilkut ja takavalot.


title: Toyota Corolla

text:
Kolmannen sukupolven Corolla menestyi hyvin Yhdysvaltain markkinoilla öljykriisin aiheuttaman polttoaineen hinnannousun ansiosta. Suomessa tätä mallipolvea myytiin "isona Corollana" edellisen sukupolven rinnalla useamman vuoden ajan.
Sprinterin lisäksi tuotannossa oli uudelleenmuotoiltu versio, jonka valmistaja oli Toyotan yhteistyökumppani Daihatsu. Sitä myytiin nimellä Daihatsu Charmant.


title: Toyota Corolla

text: 3K-moottoria käytettiin joillain markkinoilla, mutta Japanin ja Amerikan malleissa oli vahvemmat 2T-moottorit. Myös Toyoglide 2- tai 3-portainen automaattivaihteisto tuli vaihtoehtoiseksi, kuten myös 4- ja 5-vaihteiset manuaalivaihteistot.


title: Toyota Corolla

text: Vuonna 1976 myyntiin tuli 3-ovinen liftback (KE50) ja Sport Coupé (TE51).


title: Toyota Corolla

text: Korivaihtoehdot:


title: Toyota Corolla

text:
Neljännen sukupolven Corolla oli edeltäjiään kulmikkaampi ja toiseksi viimeinen takavetoinen Corolla. (Viimeinen oli AE86)
Neljännen sukupolven malleista ainoastaan farmarimallia myytiin vuoteen 1987 asti, muut korvattiin uudemmalla sukupolvella 1984. Konserniyhteistyökumppani Daihatsun Charmant-malli oli tekniikaltaan yhtenevä KE70-Corollan kanssa.


title: Toyota Corolla

text: Uutta neljännen sukupolven Corollassa oli, että myös taakse oli saatu kierrejouset (paitsi farmarimallissa). Edessä oli lisäksi kallistuksenvakain. Akseliväli oli nyt 2400 mm ja perusmallissa oli myös uusi K-sarjan moottori (4K) ja sporttisemmassa Coupé-mallissa Carinasta tuttu 2T. Perusmallissa (KE-70) oli uutta myös hammastankotyyppinen ohjaus.


title: Toyota Corolla

text: Tämäkin mallisarja koki vuonna 1981 ajan henkeen kuuluneen kasvojenkohotuksen ja sai samalla uudistetun taloudellisemman ja hieman tehokkaamman 4K-moottorin. Tarjolle tuli samalla 2-ovinen sedan 2T-moottorilla (TE-71). 1982 tarjolle tuli myös diesel-versio 1C-moottorilla 4-ovisena sedanina tai 5-ovisena farmarina, alustarakenne oli suurimmilta osin sama kuin mallissa TE-71.


title: Toyota Corolla

text: Muualla maailmassa vuonna 1983 Corollaan esiteltiin 1,6-litrainen 4A-C OHC-moottori (kannen yläpuolisella nokka-akselilla). Samaan aikaan jotkin Corollan versiot saivat myös ohjaustehostimen. Näitä malleja ei kuitenkaan ole Pohjoismaiden markkinoilla saanut.


title: Toyota Corolla

text: Vuonna 1980 Corollaa valmistettiin päivässä keskimäärin 2346 kappaletta.


title: Toyota Corolla

text:
Moottorivaihtoehdot:
Suomessa:


title: Toyota Corolla

text:
Muualla:
Lisäksi eri maissa oli tarjolla monia muita moottorivaihtoehtoja.


title: Toyota Corolla

text:
Korivaihtoehdot:
Lisäksi muualla oli saatavilla useita eri malleja kuten AE70.


title: Toyota Corolla

text: -* TE71 sedan tehtiin korvausmalliksi Carina-mallisarjasta pois jääneelle 2-oviselle sedan-versiolle (TA60 -82-84).


title: Toyota Corolla

text: Varusteluvaihtoehdot Suomessa:


title: Toyota Corolla

text: Viidennen sukupolven Corolla oli ensimmäinen etuvetoinen (lukuun ottamatta malleja AE85 ja AE86), ja ehkäpä suosituin Corolla. Niitä valmistettiin 3,3 miljoonaa kappaletta. Etuvedon myötä Corollassa siirryttiin käyttämään Tercelistä tuttua 2A-moottoria, joka oli nyt Tercelistä poiketen sijoitettu moottoritilaan poikittain uuden 5-vaihteisen vaihteiston kanssa. Vaihdekepin liikkeet välitettiin vaihteistoon kahdella vaijerilla, jotta keppi ei liikehtisi moottori/vaihteistopaketin mukana. Etuvetoisen Corollan akseliväli oli nyt 2428 mm. Tämän sukupolven Corollaa myytiin myös nimellä Chevrolet Nova. Corolla oli ominaisuuksiltaan sekä ulkonäöltään moderni; uudessa moottorissa oli samaan aikaan hyvä suorituskyky ja pieni kulutus, sekä ajo-ominaisuudet olivat erittäin hyvät. Tästä Corollasta oli kolme- ja viisioviset hatchback-versiot, sedan, sekä takavetoinen GT-Coupé.


title: Toyota Corolla

text: Viistoperäinen hatchback, eli Corolla FX, korimalliltaan AE82, esiteltiin vuonna 1985. Tämän oli tarkoitus korvata Tercel suomen markkinoilla. Uutuudessa oli 12-venttiilinen 2E-moottori, jonka pikkuveljeä, 1,0-litraista 1E-moottoria oli hieman aiemmin käytetty etuvetoisessa Starletissa. Se oli suunniteltu jo alusta alkaen moottoritilaan poikittain asennettavaksi, ja valmis tulos olikin siistimpi kuin alun perin pitkittäin suunnitellussa 2A:ssa. Moottorissa oli uusi muuttuvakurkkuinen kaasutin, ja erinäisillä kevennyksillä moottorin painoa oli saatu pudotettua n. 20 kg. Moniventtiilisyys merkitsi lisääntynyttä taloudellisuutta, puhtaampia päästöjä sekä lisää tehoa. FX:n mitat ovat muuten samat kuin porrasperäisen Corollankin, mutta se on 165 mm lyhyempi. Sitä sai sekä kolmi- että viisiovisena. Ajo-ominaisuuksiltaan FX oli sedanin kaltainen, mutta hieman jäykemmällä jousituksella varustettu. Ilmanvastus oli hieman sedan-mallia pienempi. FX-mallia (myöhemmin FX-16) tehtiin sekä SOHC- että DOHC-moottoreilla varustettuna, myös Yhdysvalloissa NUMMI-tehtaalla vuodesta 1987 lähtien.


title: Toyota Corolla

text: Myöhemmin samana vuonna myös muuta Corolla-mallistoa uudistettiin, jolloin se sai uuden maskin, uudet iskunvaimentimet ja pieniä parannuksia varusteluun. Myös sisusta koki uudistuksia, jolloin mm. mittaristo vaihdettiin perinteisemmän näköiseen malliin entisen "parvekemaisen" muotoilun sijaan. Näiden muutosten yhteydessä otettiin käyttöön FX-mallista tuttu 2E-moottori, joka korvasi perinteisen 2A:n.


title: Toyota Corolla

text: Takavetoisiin urheilumalleihin vuonna 1983 ja myöhemmin myös FX-GTi-malliin tuli 16-venttiilinen DOHC 4A-GE-moottori. Se on nelisylinterinen 1,6-litrainen ja tuottaa tehoa 124 hv. Moottorissa on polttoaineen suihkutus ja 8-bittinen moottorinohjausjärjestelmä. Tätä moottoria käyttävät mm. Sprinter Trueno, Corolla GT Coupé ja Corolla GT-S -mallit. Sama moottori löytyy myös Toyota MR2:sta.


title: Toyota Corolla

text: Coupé- ja Liftback-tyyliset Sprinter-mallit olivat Corolla-malliston ensimmäisiä autoja, joissa oli luukkuvalot.


title: Toyota Corolla

text: Tämän sukupolven Corollaa rekisteröitiin Suomessa parhaimmillaan 14 056 kappaletta vuonna 1987, joten se oli erittäin suosittu, ja monta vuotta peräkkäin Suomen myydyin automalli.


title: Toyota Corolla

text:
Moottorivaihtoehdot:
Australiassa:


title: Toyota Corolla

text: Euroopassa:


title: Toyota Corolla

text: Yhdysvalloissa:


title: Toyota Corolla

text: Korivaihtoehdot:


title: Toyota Corolla

text: Vuonna 1987 kaikki Corollat muuttuivat etuvetoisiksi, lukuun ottamatta nelivetoista Sprinter Carib -farmarimallia, jota myytiin vuosina 1988–1994. Yhdysvalloissa se tunnettiin nimellä All-Trac ja Suomessa Sportswagon. Sportswagon korvasi nelivetoisen Toyota Tercel -farmarimallin.


title: Toyota Corolla

text: Corolla Sprinter oli nyt Euroopassakin nimeltään Corolla, kun sitä jonkin aikaa oli myyty esimerkiksi Irlannissa nimellä Sprinter GLS.


title: Toyota Corolla

text: Tämän sukupolven Corolloissa käytettiin edellisestä sukupolvesta tuttuja moottoreita pienin muutoksin. 1,3-litraiseen 2E-moottoriin vaihdettiin syksyllä 1989 perinteinen Aisanin kaksi- (ja kiinteä) kurkkuinen kaasutin hieman ongelmalliseksi osoittautuneen muuttuvakurkkuisen mallin tilalle. Mallivalikoimaan tuli myös saataville uusi 4A-F-moottori, joka oli kaasutinta, lohkoa sekä muuta rakennetta myöten muuten sama kone kuin perinteinen 4A, mutta siinä oli uusittu sylinterinkansi, joka oli nyt läpihengittävä ja 16-venttiilinen. Samalla virranjakaja siirtyi sylinterikannen sivusta sen päähän, jäähdyttimen vesiletkujen paikat muuttuivat poikittaisasennukseen sopivammaksi, sekä sytytystulpat kannen päälle, palotilojen keskelle. Suurempi venttiilimäärä paransi moottorin hengitystä, mikä alensi polttoaineen kulutusta ja pakokaasupäästöjä.


title: Toyota Corolla

text: Vuonna 1990 kaasuttimet saivat väistyä, kun moottoreiden päästöjä sekä kulutusta piti pienentää entisestään. Molempiin moottoreihin lisättiin polttoaineen suihkutus sekä katalysaattori. Tällöin moottoreiden mallimerkintöihin tuli kirjain E (2E-E ja 4A-FE).


title: Toyota Corolla

text: Suorituskykyisimmissä malleissa oli 4A-GE-moottorit, niitä malleja olivat GT-i ja GT-S Coupé. Japanissa AE92-Corollaan laitettiin myös remmiahdin. Vuonna 1989 tämäkin moottori sai katalysaattorin.


title: Toyota Corolla

text: Corollaa sai edelleen myös vanhalla tutulla 1C-dieselmoottorilla varustettuna, jonka teho nousi vuonna 1989 kaksi hevosvoimaa (aiemmin 64 hv).


title: Toyota Corolla

text: Kuudennen sukupolven viisiovista hatchbackia valmistetaan edelleen Etelä-Afrikassa nimellä Toyota Tazz ja kolmiovista pakettiautoversiota nimellä Toyota Carri. Corollaa myytiin aikoinaan Yhdysvalloissa myös nimellä Geo Prizm. Yhdysvalloissa Corollaa valmistettiin edelleen NUMMI-tehtaalla, sekä Kanadassa Cambridgessa, Ontariossa.


title: Toyota Corolla

text:
Moottorivaihtoehdot:
Eurooppa:
Japani:
Yhdysvallat:


title: Toyota Corolla

text: Seitsemännen sukupolven Corolla oli isompi, painavampi ja kalliimpi kuin edeltäjänsä. Akseliväli oli nyt 2465 mm. Pohjois-Amerikassa lopetettiin Coupé-mallin myynti ja sen tilalle esiteltiin Toyota Paseo. Tämän sukupolven Corolla Sedania kutsuttiin Indonesiassa nimellä "Great Corolla". Hong Kongissa myytiin ainoastaan 1,5-litraisia malleja.


title: Toyota Corolla

text: Japanin markkinoilla 100-sarjan Corolla pärjäsi edeltäjäänsä huonommin. Yhdysvalloissa Corolla sai erilaiset puskurit ja maskin kuin muualla myytävät Corollat. Markkinoilla oli lisäksi myös 1,8-litraisia malleja, joita muualla ei ollut. Myös tämän sukupolven Corollaa myytiin Yhdysvalloissa Geo Prizm -nimellä. Toyota Corolla E101, E102 ja E103 ovat etuvetoisia.


title: Toyota Corolla

text: Vuodesta 1996 moottoreista tuli uudet "EcoTronic"-versiot, joista otettiin vähemmän tehoa irti kuin aiemmista versioista. 1,3-litraista moottoria alettiin samalla myös kutsua 1,4-litraiseksi.


title: Toyota Corolla

text: Eurooppa:


title: Toyota Corolla

text:
Japani:
Yhdysvallat:


title: Toyota Corolla

text: Kahdeksannen sukupolven Corolla on rakennettu samalle alustalle edeltäjänsä kanssa. Se perustuu muutenkin hyvin pitkälti edeltäjäänsä. Siitä oli saatavilla XLi-, GLi- ja SE-G-versiot.


title: Toyota Corolla

text: Japanin markkinoilla oli myytävänä Corolla GT, joka oli neliovinen, 6-vaihteinen sedan, jossa oli tehoa 165 hv. Edullisempia malleja olivat LX, XE Limited, SE Limited ja S-Cruise. S-Cruise- ja GT-malleja sai myös nelivetoisina.


title: Toyota Corolla

text: Kaikki Pohjois-Amerikan markkinoilla myydyt kahdeksannen sukupolven Corollat rakennettiin nyt NUMMI-tehtaalla. Pohjois-Amerikassa myytiin ainoastaan sedan-malleja, joiden versiot olivat VE, CE ja LE.


title: Toyota Corolla

text: Vuonna 2000 Corollaan tehtiin pieniä uudistuksia. "Mulkosilmäisten" etuvalojen tilalle tuli leveämmät useampiosaiset valot. Myös moottorivalikoima uudistui ja täysin uudet vaihtuvalla venttiilien ajoituksella varustetut 1,4- ja 1,6-litraiset moottorit korvasivat aiemmat 1,3- ja 1,6-litraiset moottorit.


title: Toyota Corolla

text:
Japani:
Yhdysvallat:
Eurooppa:


title: Toyota Corolla

text: Korimallit:


title: Toyota Corolla

text: Yhdeksännen sukupolven Corolla tuli myyntiin elokuussa 2002, se oli edeltäjäänsä kulmikkaampi ja pidempi (akseliväli nyt 2600 mm). Uusi Corolla on rakennettu lyhennetylle Toyota Vistan pohjalevylle, ja sen leveys on rajoitettu 1700 millimetriin Japanin verotuksesta johtuen, vaikka sen monet eurooppalaiset kilpailijat ovat leveämpiä. Pohjois-Amerikan malli on pidempi. Uusia turvallisuusvarusteita ovat mm. ABS/EBD-jarrut, VSC-ajonvakausjärjestelmä (helmikuusta 2006 alkaen) ja kuusi turvatyynyä.


title: Toyota Corolla

text: Varustelutasoja on kaksi: Linea Terra ja runsaammin varusteltu Linea Sol. Edelliseen kuuluu mm. ilmastointi (maaliskuusta 2003 alkaen) sekä kauko-ohjattava keskuslukitus. Suurimpia eroja varustelujen välillä on Solin automaattinen ilmastointi ja myös takana olevat sähköiset ikkunat. Vuonna 2006 Sol varustettiin vakionopeussäätimellä. Hatchbackiä oli saatavilla myös Sport-varustetasolla, joka sijoittuu Sol'n ja Terran väliin. Terra-varusteiden lisäksi Sport'ssa oli mm. nahkaratti audion säätimin ja etusumuvalot.


title: Toyota Corolla

text: Corollan urheilullinen T-Sport-malli tuli myyntiin vuonna 2002, siinä on 192 hevosvoiman 2ZZ-GE-moottori sekä 6-vaihteinen Toyota Celicasta ja Lotus Elisestä tuttu vaihteisto.


title: Toyota Corolla

text: Vuonna 2004 Corolla koki kasvojenkohotuksen. Ulkoisesti autosta muuttui keula sekä takavalot. Ohjauspyörään lisättiin myös etäisyyden säätö. 1,4-litrainen 90hevosvoimainen dieselmoottori korvasi 2-litraisen 90 hevosvoiman dieselmoottorin. Bensiinimoottorit säilyivät ennallaan.


title: Toyota Corolla

text: Korimallit ovat sedan, hatchback ja farmari. Farmariversiota kutsutaan Japanissa nimellä Toyota Corolla Fielder ja 5-ovista mallia nimellä Toyota Corolla Runx.


title: Toyota Corolla

text: Mallisarjaan kuuluu myös tila-autoversio Toyota Corolla Verso (Corolla Spacio Euroopan ulkopuolella).


title: Toyota Corolla

text: Suomeen tuoduista hatcback-malleista suurin osa valmistettiin Englannissa, pieni määrä Japanissa. Porrasperä valmistettiin Turkissa. Farmarimalli valmistettiin aluksi Japanissa, mutta valmistus siirtyi 2002−2003 Turkkiin.


title: Toyota Corolla

text: Corolla Sedania ja Corolla Fielderiä valmistetaan myös Brasiliassa, mutta brasilialaisen Fielder-mallin keula eroaa japanilaisesta.


title: Toyota Corolla

text: Moottorivaihtoehdot:


title: Toyota Corolla

text: Suomi:


title: Toyota Corolla

text:
Eurooppa:
Yhdysvallat:


title: Toyota Corolla

text: eCorolla on Suomessa yhdeksännen sukupolven Corollasta tehty sähköauto. eCorolla-sähköautomuunnosta on suunniteltu Sähköautot – Nyt! -yhteisössä. Hanke on avoimen laitteiston projekti, eli auton piirustukset ja muut ohjeet julkaistaan kaikkien saataville. eCorollan ensimmäinen versio esiteltiin Electric Motor Show’ssa 2009 ja toinen versio seuraavan vuoden näyttelyssä.


title: Toyota Corolla

text: eCorolla:n moottoriteho on 47 kW ja vääntö 90 Nm. Autossa on litium-rautafosfaattiakut ja akkukapasiteetti on noin 30 kWh, ja ajomatka 130–150 km.


title: Toyota Corolla

text:
Vuosimallin 2007 Corolla tuli Euroopassa saataville ainoastaan sedan-mallina, Auris-mallin korvatessa hatchbackin. Ensiesittely Euroopassa tapahtui Helsingin autonäyttelyssä vuonna 2006. Corolla Verso säilyi samassa korimallissa vuoteen 2009 asti, kunnes uusi Toyota Verso korvasi sen. Edellisen korimallin Corollan farmaria myytiin vielä 2007.
Corollan yhdennentoista sukupolven myynti alkoi Suomessa syksyllä 2013 kolmella eri varustelutasolla, Life, Active ja Comfort. Moottorivaihtoehtoja on niin ikään kolme, 1,33 ja 1,6 litran bensiinimoottorit sekä 1,4 litran turbodiesel. Edeltäjäänsä verrattuna uusi Corolla on kasvanut pituutta 8 cm ja akseliväli 10 cm (nyt 2700 mm), joka vaikuttaa erityisesti tiloihin takaistuimella.
Corollan kahdestoista sukupolvi julkistettiin maaliskuussa 2018 Geneven autonäyttelyssä. Tuolloin näytteillä oli ainoastaan auton ulkopuoli. Pohjois-Amerikan markkinoille suunnattu Corolla Hatchback esiteltiin myös maaliskuussa New Yorkin kansainvälisessä autonäyttelyssä. Corolla Hatchback tuli myyntiin Japanissa kesäkuussa 2018 (Corolla Sport), Yhdysvalloissa heinäkuussa ja Australiassa elokuussa. Farmarimalli Corolla Touring Sports esiteltiin Pariisin autonäyttelyssä syksyllä 2018. Myynti Euroopassa alkaa vuoden 2019 puolella. Voimalinjoina on tarjolla kaksi eritehoista hybridivaihtoehtoa ja yksi turboahdettu bensiinimoottori. Dieselmoottoria ei ole tarjolla. Corolla korvaa markkinoilta poistuvan Toyota Auriksen.


title: Stephan Freigang

text: Stephan Freigang (s. 27. syyskuuta 1967 Löbau, Saksin osavaltio) on saksalainen kestävyysjuoksija.


title: Stephan Freigang

text: Freigang aloitti juoksu-uransa jo nuorena poikana. 16-vuotiaana hän osallistui 15 kilometrin maantiejuoksukilpailuun. Vuonna 1986 hän sijoittui neljänneksi yleisurheilun nuorten MM-kisojen 10 000 metrin juoksussa ja 20 kilometrin maantiejuoksussa. Hän juoksi ensimmäisen maratoninsa vuonna 1987 aikaan 2.14.34. Vuonna 1989 hän joutui vakavaan moottoripyöräonnettomuuteen, joka vaaransi koko hänen urheilu-uransa. Jo seuraavana vuonna hän kuitenkin juoksi 10 000 metrillä ajan 28.05.


title: Stephan Freigang

text: Freigang suunnitteli osallistuvansa Barcelonan olympialaisissa 1992 10 000 metrin juoksuun. Häntä ei kuitenkaan valittu Saksan olympiajoukkueeseen kyseiselle matkalle. Hänen edellisvuonna juoksemansa maratonaika 2.12.00 oikeutti paikkaan olympiajoukkueessa, joten hän päätti osallistua sittenkin maratonille. Olympiamaratonin loppu oli dramaattinen. Freigang tuli stadionalueelle kolmantena, mutta Japanin Takeyuki Nakayama ohitti hänet. Freigang sai kuitenkin kirittyä Nakayaman ohi viime hetkillä. Olympiamitali jäi hänen urheilu-uransa viimeiseksi merkittäväksi saavutukseksi.


title: Stephan Freigang

text: Freigang voitti universiadeissa kultaa 10 000 metrillä ajalla 28.15,84 Sheffieldissä 1991.


title: Teema

text: Teema voi tarkoittaa:


title: Hwang Young-cho

text: Hwang Young-cho (hangul 황영조, hanja 黄永祚; s. 22. maaliskuuta 1970 Samcheok, Etelä-Korea) on eteläkorealainen entinen kestävyysjuoksija.


title: Hwang Young-cho

text: Nuoruudessaan Hwang oli lupaava yleisurheilija. Hän voitti ensimmäisen maratonjuoksunsa, jonka juoksi vuonna 1991. Voiton jälkeen hän päätti keskittyä maratonille. Barcelonan olympialaisissa 1992 hän juoksi uransa neljännen maratonin. Hidasvauhtisessa maratonissa puolimatkassa kärkiryhmässä oli vielä noin 30 juoksijaa. 35 kilometrin kohdalla Hwang ja Japanin Koichi Morishita johtivat kilpailua. 40 kilometrin jälkeen Hwang aloitti loppukirin, minkä ansiosta hän voitti olympiakultaa.


title: Hwang Young-cho

text: Olympialaisten jälkeen Hwang juoksi harvakseltaan. Hän voitti Aasian kisojen mestaruuden vuonna 1994, mutta lopetti uransa vuonna 1996, sillä hän ei päässyt loukkaantumisten takia Korean joukkueeseen Atlantan olympialaisiin. Hwangin valmentaja oli Sohn Kee-chung, joka voitti olympiakultaa maratonilla vuoden 1936 olympialaisissa.


title: Red Faction

text: Red Faction on Volitionin kehittämä ja THQ:n vuonna 2001 julkaisema ensimmäisen persoonan ammuntapeli. Peli julkaistiin aluksi PlayStation 2:lle ja myöhemmin samana vuonna Windowsille. PC-versiossa on 32 pelaajan moninpeli, kenttäeditori sekä modifikaatiomahdollisuus. "Red Factionin" huomiota herättänein ominaisuus on Geo-Mod-tekniikka, joka antaa pelaajalle mahdollisuuden tuhota osia peliympäristöstä.


title: Red Faction

text: Pelaajan ohjastama hahmo on kaivostyöntekijä Parker, joka on liittynyt Ultor-yhtiön kaivosoperaatioon Mars-planeetalla aloittaakseen uuden elämän. Kaivostyöläisten elinolot osoittautuvat kuitenkin huonoiksi, työntekijöiden ihmisoikeuksia poljetaan ja mystinen tauti, The Plague, riehuu valtoimenaan erityisesti kaivosyhteisön alueella.


title: Red Faction

text: Erään työpäivän jälkeen Parker joutuu todistamaan, kuinka kaivostyöläinen surmaa häntä kaltoin kohdelleen vartijan. Tämä laukaisee kokonaisvaltaisen kapinan, johon Parkerkin liittyy. Näin alkaa pelaajan taistelu läpi kaivoskompleksin Ultor-yhtiötä vastaan.


title: Red Faction

text: Pelille on tehty kolme jatko-osaa: Red faction 2, Red faction - Guerrilla ja Red faction - Armageddon. Viimeisimmälle on julkaistu myös DLC-paketti.


title: Red Faction

text: Peli-sarjan pohjalta on tehty myös elokuva Red faction: Origins.


title: Red Faction

text: "Red Factionin" PC-versio tukee pelaajien tekemiä muokkauksia, joita onkin tehty melkoisesti. Suurin osa näistä on lähinnä kosmeettisia. Suurin peliä vaivannut ongelma on ollut yhtenäisen muokkausoppaan puuttuminen, mikä on johtanut tietämättömyyteen keinoista tehdä täyskäännösmodifikaatioita. Ongelma on kulminoitunut siihen, että kaikissa modeissa on enintään vain 14 asetta, jotka ovat eri tavoin muokattuja versioita alkuperäisen pelin aseista. Myös huomattavaa on se, että pelille ei ole julkaistu kunnollista SDK:ta, vaan ainoastaan joitakin pakollisia työkaluja uusien mallien tekemiseen ja tuontiin. Tästä huolimatta pelille on näiden rajojen puitteissa kuitenkin tehty huomioitavia modeja, jotka löytyvät sivustolta http://levels4you.com.


title: Red Faction

text: Asiantilan on kuitenkin muuttanut "Red Faction SDI" -projekti, jonka aloittaja lupasi puuttuvia oppaita muille halukkaille modien tekijöille. Ensimmäinen opas sarjassa oli pitkään kaivattu ohjeistus, kuinka lisätä aseita, jotka toimivat myös moninpelissä. Tuo opas aloitti "Red Faction" -modioppaiden aikakauden levels4you.com-sivustolla.


title: Red Faction

text: Pelin fanipiireissä on kiertänyt pitkään kaksi peliin liittyvää huhua, joista toinen on varmistettu.


title: Red Faction

text: Ensimmäinen huhu kertoo Volitionin julkaisseen "Red Factionin" lähdekoodin, jota ei kuitenkaan ole tähän päivään mennessä julkaistu. Lähdekoodin julkaisua huhutaan rajoittaneen sen, että sitä ei ole saatavilla C++-kielisenä, vaan pelistudioiden käyttämän Renderware-pelinkehitystyökalun käyttämällä kielellä. Fanit ovat koettaneet saada asiaan selvyyden toistaiseksi onnistumatta.


title: Red Faction

text: On myös huhuttu, että "Red Faction" olisi jatkoa suositulle "Descent"-pelisarjalle. Volition kiistää huhun, sillä Interplay on kehittämässä "Descent 4":ää. "Descenteissä" ei myöskään ole modifikaatiomahdollisuutta.


title: Pál Maléter

text: Pál Maléter (4. syyskuuta 1917 Eperjes, Itävalta-Unkari – 16. kesäkuuta 1958 Unkari) oli unkarilainen sotilasjohtaja. Hän syntyi unkarilaisperheeseen Eperjesin kaupungissa historiallisen Unkarin pohjoisosissa, nykyisessä Slovakiassa. Hänestä tuli sotilasjohtaja Unkarin kansannousussa vuonna 1956.


title: Pál Maléter

text: Maléter opiskeli lääketiedettä Kaarlen yliopistossa Prahassa ennen kuin muutti Budapestiin 1938. Hän meni sotilasuralle ja yleni everstiksi. Hän taisteli itärintamalla jääden puna-armeijan vangiksi. Vankeudessa hänestä tuli kommunisti ja hänet koulutettiin sabotaasitoimintaan ja lähetettiin Unkariin.


title: Pál Maléter

text: Kommunistivallan aikana hän eteni sotilasuralla ja toimi varuskunnan komentajana Budapestissa 1956. Maléter oli lähetetty varuskuntineen kukistamaan kaupungin levottomuuksia Unkarin kansannousussa, mutta hän ottikin yhteyttä vallankumouksellisiin. Hän järjesti puolustuksen Kilianin kasarmeilla venäläisiä vastaan. Maléter nimitettiin kenraaliksi ja puolustusministeriksi 3. marraskuuta 1956. Hänen johtamansa unkarilainen valtuuskunta kutsuttiin neuvottelemaan neuvostotukikohtaan, jossa KGB:n miehet pidättivät heidät kansainvälisten sopimusten vastaisesti ja veivät vankeuteen.


title: Pál Maléter

text: Hänet tuomittiin kuolemaan ja teloitettiin hirttämällä yhdessä Miklós Gimesin ja Imre Nagyn kanssa kesäkuussa 1958.